2.04.19 Morning Greek Murli Om Shanti BapDada Madhuban\nΓλυκά παιδιά, τα νήματα της προσκόλλησής σας πρέπει να σπάσουν από παντού, επειδή τώρα πρέπει να επιστρέψετε στο σπίτι. Να μην κάνετε καμιά αμαρτωλή πράξη, που να δυσφημίζει το όνομα της γενιάς των Μπράμινς.\nΠοια παιδιά ευχαριστιέται πολύ να βλέπει ο Πατέρας; Ποια παιδιά είναι βυθισμένα στα μάτια του Πατέρα;\nΟ Πατέρας ευχαριστιέται να βλέπει τα παιδιά που εμπνέουν τους άλλους να δίνουν ευτυχία και που είναι ικανά στην υπηρεσία. Τα παιδιά των οποίων οι διάνοιες διατηρούν την επίγνωση ότι μιλάνε και ακούνε μόνο τον Μπάμπα, είναι αυτά που παραμένουν βυθισμένα στα μάτια του Πατέρα. Ο Μπάμπα λέει: Εγώ έχω πολλή αγάπη για εκείνα τα παιδιά που κάνουν την υπηρεσία Μου. Εγώ θυμάμαι τέτοια παιδιά.\nΕσείς γλυκύτατα, πνευματικά παιδιά καταλαβαίνετε ότι κάθεστε μπροστά στον Πατέρα. Εκείνος είναι ο Πατέρας και επίσης ο Ένας που σας διδάσκει στη μορφή του Δασκάλου. Ο ίδιος Πατέρας είναι ο Εξαγνιστής και επίσης ο Ένας που σας χορηγεί σωτηρία. Εκείνος επίσης είναι ο Ένας που σας παίρνει πίσω μαζί Του. Επίσης σας δείχνει ένα πολύ εύκολο μονοπάτι. Καθώς σας κάνει αγνούς από ακάθαρτους, δεν σας επιτρέπει να κοπιάζετε. Οπουδήποτε πηγαίνετε, είτε πηγαίνετε στο εξωτερικό, καθώς περπατάτε και κινείστε τριγύρω, απλά να θεωρείτε τους εαυτούς ψυχές. Εσείς θεωρείτε έτσι κι αλλιώς τους εαυτούς σας αυτό, αλλά ο Μπάμπα σας λέει να έχετε την πίστη ότι είσαστε ψυχές, να απαρνηθείτε τη συνειδητότητα του σώματος και να γίνετε συνειδότες ψυχής. Εμείς είμαστε ψυχές και υιοθετούμε σώματα για να παίξουμε τους ρόλους μας. Αφού παίξουμε τους ρόλους μας σε σώματα, αφήνουμε εκείνα και λαμβάνουμε άλλα. Κάποιοι έχουν ρόλους για να παίξουν για 100 χρόνια, κάποιοι έχουν ρόλους για 80 χρόνια κάποιοι για δύο χρόνια και κάποιοι έχουν ρόλους για έξι μήνες. Κάποιοι πεθαίνουν αμέσως μόλις γεννηθούν. Κάποιοι πεθαίνουν ακόμη και στη μήτρα, πριν να γεννηθούν. Εδώ υπάρχει η διαφορά της μέρας με τη νύχτα στην επαναγέννηση εδώ και στην επαναγέννηση στη χρυσή εποχή. Η γέννηση εδώ γίνεται μέσω μιας μήτρας. Αυτή ονομάζεται φυλακή μιας μήτρας. Στη χρυσή εποχή δεν υπάρχει φυλακή μιας μήτρας. Εκεί, δεν διαπράττονται αμαρτωλές πράξεις. Εκεί δεν υπάρχει βασίλειο του Ράβαν. Ο Πατέρας εξηγεί τα πάντα σε εσάς. Ο απεριόριστος Πατέρας κάθεται εδώ και εξηγεί σε εσάς μέσω αυτού του σώματος. Η ψυχή αυτού του σώματος επίσης ακούει. Ο Πατέρας, ο Ωκεανός της Γνώσης, ο Ένας που δεν έχει ένα σώμα δικό Του, είναι Εκείνος που λέει αυτήν τη γνώση. Εκείνος είναι πάντα γνωστός ως Σίβα. Όπως Εκείνος είναι πέρα από επαναγέννηση, έτσι επίσης είναι πέρα από το να υιοθετεί πολλά ονόματα και μορφές. Είναι γνωστός ως Σάντα Σίβα (Συνεχής Σίβα). Είναι για πάντα ο Σίβα. Δεν έχει ένα φυσικό όνομα. Αν και εισέρχεται στο σώμα αυτού εδώ, το όνομα του σώματος αυτού εδώ, δεν χρησιμοποιείται για Εκείνον. Η δική σας είναι απεριόριστη απάρνηση, ενώ εκείνοι οι απαρνητές είναι περιορισμένοι. Και αυτοί επίσης αλλάζουν τα ονόματά τους. Ο Μπάμπα σας έδωσε πολλά όμορφα ονόματα. Σύμφωνα με το δράμα, πολλοί από αυτούς στους οποίους είχαν δοθεί ονόματα, έχουν εξαφανιστεί. Ο Πατέρας σκεφτόταν: Εφόσον αυτοί επίσης ανήκουν σε Εμένα, θα παραμένουν πάντα εδώ, δεν θα Με χωρίσουν. Ωστόσο, το έκαναν και έτσι τι όφελος υπήρχε στο να δώσει σε αυτούς καινούρια ονόματα; Κάποιοι σαννυάσις επίσης επιστρέφουν στο σπίτι και μετά αρχίζουν να χρησιμοποιούν ξανά τα ονόματά τους. Αυτοί επιστρέφουν στο σπίτι. Δεν είναι ότι επειδή έχουν γίνει απαρνητές, δεν θυμούνται τους φίλους και τους συγγενείς τους κλπ. Κάποιοι συνεχίζουν να θυμούνται όλους τους φίλους και τους συγγενείς τους κλπ. Είναι παγιδευμένοι από την προσκόλλησή τους. Τα νήματα της προσκόλλησής τους παραμένουν δεμένα. Κάποιοι μπορούν να σπάσουν τις συνδέσεις τους πολύ γρήγορα. Αυτές οπωσδήποτε πρέπει να σπάσουν. Ο Πατέρας έχει εξηγήσει ότι τώρα πρέπει να επιστρέψετε στο σπίτι. Ο Ίδιος ο Πατέρας κάθεται εδώ και εξηγεί αυτό. Ο Μπάμπα επίσης σήμερα το πρωί σας έλεγε σχετικά με αυτό. Υπάρχει ένα τραγούδι “Ο νους μου νιώθει τέτοια ευτυχία όταν Σε βλέπω”. Γιατί; Επειδή τα παιδιά είναι βυθισμένα στα μάτια του Μπάμπα. Οι ψυχές, έτσι κι αλλιώς, είναι φώτα. Ο Πατέρας βλέπει τα παιδιά και είναι πολύ ευτυχισμένος. Κάποια παιδιά είναι πολύ καλά. Φροντίζουν ένα κέντρο. Υπάρχουν κάποιοι που, αφού γίνουν Μπράμινς, ενδίδουν στο ελάττωμα. Είναι ανυπάκουοι. Ο Πατέρας επίσης ευχαριστιέται να βλέπει τα ικανά παιδιά. Ο απεριόριστος Πατέρας λέει: Εκείνος κατέληξε να είναι κάποιος που δυσφήμισε το όνομα αυτής της γενιάς. Αυτοί δυσφημίζουν το όνομα της γενιάς των Μπράμινς. Εκείνος συνεχίζει να εξηγεί σε εσάς παιδιά: Να μην παγιδεύεστε στο όνομα ή τη μορφή κανενός. Εκείνο είναι γνωστό ως, το να είσαστε κάποιος που δυσφημίζει το όνομα της γενιάς με έναν κατά το ήμισυ τρόπο.. Μετά από το ήμισυ, αυτό γίνεται τετελεσμένο. Αυτοί οι ίδιοι γράφουν: Μπάμπα, έχω πέσει. Έχω κάνει άσχημο το πρόσωπό μου. Η Μάγια με εξαπάτησε. Έρχονται πολλές καταιγίδες της Μάγια. Ο Πατέρας λέει: Το να χρησιμοποιείτε το σπαθί της λαγνείας σημαίνει ότι προκαλείτε επίσης ο ένας στον άλλον λύπη. Αυτός είναι ο λόγος που υποχρεώνονται να δώσουν μια υπόσχεση. Κάποιοι έγραφαν μεγάλα γράμματα ακόμη και με αίμα, αλλά δεν είναι πλέον εδώ σήμερα. Ο Πατέρας λέει: Ω Μάγια! Εσύ είσαι τόσο δυνατή! Εσύ κατάπιες ακόμη και τα παιδιά που έγραψαν την υπόσχεσή τους με το αίμα τους. Όπως ο Πατέρας είναι δυνατός, έτσι και η Μάγια επίσης είναι δυνατή. Εσείς λαμβάνετε την κληρονομιά της δύναμης του Πατέρα για μισό κύκλο και μετά η Μάγια σας κάνει να χάσετε εκείνη τη δύναμη για μισό κύκλο. Αυτό αναφέρεται στην Μπάρατ. Εκείνοι που ανήκουν στη θρησκεία των θεοτήτων είναι αυτοί που άλλαξαν από φερέγγυοι (αξιόχρεοι) σε μη φερέγγυους (αναξιόχρεους). Τώρα, όταν πηγαίνετε στο Ναό της Λάκσμι και του Ναράγιαν, αναρωτιέστε πώς ανήκατε σε εκείνη τη γενιά. Εσείς τώρα μελετάτε. Η ψυχή αυτού εδώ επίσης μελετά με τον Μπάμπα. Πρωτύτερα, εσείς σκύβατε τα κεφάλια σας παντού. Τώρα έχετε γνώση. Εσείς γνωρίζετε τη βιογραφία των 84 γεννήσεων όλων. Καθένας παίζει το δικό του ρόλο. Ο Πατέρας λέει: Παιδιά, να παραμένετε πάντα χαρούμενα. Τότε θα πάρετε μαζί σας τη σανσκάρα τού να παραμένετε χαρούμενοι από εδώ. Εσείς καταλαβαίνετε τι γίνεστε. Ο απεριόριστος Πατέρας σας δίνει αυτήν την κληρονομιά. Κανείς άλλος δεν μπορεί να σας δώσει αυτήν. Δεν υπάρχει ούτε ένα ανθρώπινο ον που να γνωρίζει πού πήγαν η Λάκσμι και ο Ναράγιαν. Αυτοί νομίζουν ότι αυτοί πήγαν πίσω εκεί από όπου ήλθαν. Τώρα ο Πατέρας λέει: Να χρησιμοποιήσετε τη διάνοιά σας για να κρίνετε. Εσείς μελετούσατε τις Βέδας και τις γραφές κλπ στο μονοπάτι της λατρείας. Εγώ τώρα λέω αυτήν τη γνώση σε εσάς. Τώρα, να κρίνετε: Είναι σωστό το μονοπάτι της λατρείας ή είμαι Εγώ σωστός; Ο Πατέρας, ο Ράμα, είναι δίκαιος (ενάρετος), ενώ ο Ράβαν είναι άδικος. Οι άνθρωποι λένε ψέματα για τα πάντα. Αυτό αναφέρεται στα πράγματα αυτής της γνώσης. Εσείς καταλαβαίνετε ότι προηγουμένως λέγατε ψεύτικα πράγματα. Ακόμη και καθώς κάνατε δωρεές και φιλανθρωπία κλπ, συνεχίζατε να κατεβαίνετε τη σκάλα. Δίνατε μόνο σε άλλες ψυχές. Πώς μπορούν οι αμαρτωλές ψυχές, που δίνουν σε άλλες αμαρτωλές ψυχές, να γίνουν αγνές και φιλάνθρωπες ψυχές; Εκεί, δεν υπάρχει δούναι και λαβείν ανάμεσα στις ψυχές. Εδώ, οι άνθρωποι δανείζονται εκατοντάδες χιλιάδες ρουπίες από τους άλλους. Σε αυτό το βασίλειο του Ράβαν, τα ανθρώπινα όντα βιώνουν λύπη σε κάθε βήμα. Εσείς τώρα είσαστε στην εποχή της συμβολής και υπάρχουν πολυεκατομμύρια σε κάθε σας βήμα. Πώς οι θεότητες έγιναν πολυεκατομμυριούχοι; Κανείς δεν το γνωρίζει αυτό. Οπωσδήποτε υπήρξε ο παράδεισος. Υπάρχουν επίσης οι ενδείξεις αυτού. Ωστόσο, οι άνθρωποι δεν ξέρουν τι πράξεις διέπραξαν αυτοί στην προηγούμενη γέννησή τους, ώστε να λάβουν εκείνο το βασίλειο. Εκείνος είναι ο καινούριος κόσμος και έτσι εκεί δεν υπάρχουν άχρηστες σκέψεις. Εκείνη ονομάζεται χώρα της ευτυχίας. Αυτό είναι ένα θέμα 5000 ετών. Εσείς μελετάτε για να βιώσετε την ευτυχία τού να γίνετε αγνοί. Ανακαλύπτονται πολλές μέθοδοι. Ο Πατέρας εξηγεί πολύ ξεκάθαρα. Η χώρα της γαλήνης είναι ο τόπος κατοικίας εσάς των ψυχών. Αυτή ονομάζεται γλυκό σπίτι. Όταν οι άνθρωποι επιστρέφουν από το εξωτερικό, νιώθουν ότι επιστρέφουν στο γλυκό τους σπίτι. Το δικό σας γλυκό σπίτι είναι η χώρα της γαλήνης. Ο Πατέρας είναι ο Ωκεανός της Γαλήνης. Εκείνοι των οποίων οι ρόλοι είναι να έλθουν αργότερα, είναι στη χώρα της γαλήνης για αυτό το διάστημα. Ο ρόλος του Μπάμπα είναι πολύ σύντομος. Εσείς έχετε τους ρόλους του ήρωα και της ηρωίδας, για να παίξετε σε αυτό το δράμα. Εσείς γίνεστε οι κύριοι του κόσμου. Κανείς άλλος δεν μπορεί να έχει αυτήν τη μέθη. Κανείς άλλος δεν έχει την ευτυχία του παραδείσου στην τύχη του. Μόνο εσείς παιδιά είσαστε αυτοί που λαμβάνουν αυτήν. Ο Πατέρας χαίρεται να βλέπει τα παιδιά που λένε: Μπάμπα, θα μιλώ μόνο σε Εσένα. Ο Πατέρας λέει: Παιδιά, Εγώ χαίρομαι να σας βλέπω. Έχω έλθει μετά από 5000 χρόνια για να σας πάρω από τη χώρα της λύπης στη χώρα της ευτυχίας, επειδή με το να κάθεστε στη πυρά της λαγνείας, έχετε καεί τελείως. Εγώ τώρα πρέπει να πάω και να τους βγάλω μέσα από τους τάφους τους. Τώρα όλες οι ψυχές είναι παρούσες εδώ. Όλες πρέπει να εξαγνιστούν. Ο Πατέρας λέει: Παιδιά, να κρατάτε στις διάνοιές σας μόνο τον έναν Σατγκούρου και να ξεχάσετε όλους τους άλλους. Να διατηρείτε τη σύνδεσή σας μόνο με τον Έναν. Εσείς λέγατε: Όταν έρθεις Εσύ, θα ανήκουμε μόνο σε Εσένα και σε κανέναν άλλον. Θα ακολουθούμε μόνο τις οδηγίες Σου και θα γίνουμε εξυψωμένοι. Οι άνθρωποι τραγουδούν: Ο Θεός, είναι ο Ύψιστος των Υψίστων και οι οδηγίες Του είναι οι ανώτερες απ' όλες. Ο Πατέρας λέει: Η γνώση που δίνω Εγώ αργότερα θα εξαφανιστεί. Αυτοί λένε ότι οι γραφές του μονοπατιού της λατρείας συνεχίζονται από την αρχή του χρόνου και ότι ο Ράβαν επίσης υπήρξε πάντα, από τότε. Ρωτήστε αυτούς: Για πόσο διάστημα καίτε εσείς τον Ράβαν και γιατί τον καίτε; Αυτοί δεν γνωρίζουν τίποτα. Επειδή δεν καταλαβαίνουν το νόημα αυτού, γιορτάζουν με τόση πολλή μεγαλοπρέπεια. Αυτοί προσκαλούν πολλούς επισκέπτες όταν εκτελούν την τελετή του καψίματος του Ράβαν. Αυτοί δεν μπορούν να καταλάβουν πότε άρχισαν να κάνουν ομοιώματα του Ράβαν. Μέρα με τη μέρα, κάνουν τα ομοιώματα όλο και πιο μεγάλα. Λένε ότι εκείνο υπήρξε από την αρχή το χρόνου. Ωστόσο, εκείνο δεν είναι δυνατόν. Για πόσο διάστημα θα συνεχίζουν να καίνε τον Ράβαν; Εσείς καταλαβαίνετε ότι μένει πολύ λίγος χρόνος και ότι το βασίλειό του, δεν θα υπάρχει μετά. Ο Πατέρας λέει: Αυτός ο Ράβαν είναι ο μεγαλύτερος εχθρός. Πρέπει να κατακτήσετε αυτόν. Υπάρχουν πολλά διαφορετικά πράγματα στις διάνοιες των ανθρώπινων όντων. Εσείς γνωρίζετε ότι τα πάντα που συνεχίζονται σε αυτό το δράμα, είναι καθορισμένα, δευτερόλεπτο προς δευτερόλεπτο. Μπορείτε να υπολογίσετε όλους τους ρόλους που έχετε παίξει, για πόσες ώρες, πόσα χρόνια και πόσους μήνες. Όλη αυτή η γνώση πρέπει να είναι στις διάνοιές σας. Ο Μπάμπα εξηγεί όλα αυτά σε εσάς. Ο Πατέρας λέει: Εγώ είμαι ο Εξαγνιστής. Εσείς επικαλείστε Εμένα να έλθω και να σας εξαγνίσω. Ο αγνός κόσμος είναι η χώρα της γαλήνης και η χώρα της ευτυχίας. Όλοι τώρα είναι ακάθαρτοι. Να συνεχίζετε πάντα να λέτε: Μπάμπα, Μπάμπα. Ποτέ να μην ξεχνάτε αυτό και πάντα θα θυμόσαστε τον Σιβ Μπάμπα. Αυτός είναι ο Μπάμπα μας. Πρώτον, υπάρχει εκείνος ο απεριόριστος Μπάμπα. Με το να λέτε “Μπάμπα”, βιώνετε την ευτυχία της κληρονομιάς σας. Δεν θα έχετε τέτοιες σκέψεις, με το να χρησιμοποιείτε απλά τη λέξη “Μπαγκουάν” ή “Ισβάρ”. Να πείτε σε όλους ότι ο Σιβ Μπάμπα εξηγεί μέσω του Μπράμα. Αυτό είναι το όχημά Του. Εκείνος λέει μέσω αυτού εδώ: Εγώ κάνω εσάς παιδιά θεότητες. Ολόκληρη η γνώση περιλαμβάνεται σε αυτό το σήμα. Στο τέλος, θα θυμόσαστε μόνο αυτό- τη χώρα της γαλήνης και τη χώρα της ευτυχίας. Θα ξεχάσετε αυτή τη χώρα της λύπης. Εσείς επίσης καταλαβαίνετε ότι όλοι θα έλθουν αργότερα, κατά σειρά, στο δικό τους χρόνο. Υπάρχουν πολλοί από το Ισλάμ και Χριστιανοί και Βουδιστές κλπ. Υπάρχουν πολλές γλώσσες. Στην αρχή υπήρχε μόνο μια θρησκεία. Τώρα έχουν αναδυθεί πολλές άλλες. Λαμβάνουν χώρα τόσοι πολλοί πόλεμοι. Όλοι μάχονται επειδή έχουν γίνει ορφανοί. Τώρα ο Πατέρας λέει: Κανείς δεν μπορεί να αρπάξει από εσάς το βασίλειο που σας έδωσα. Ο Πατέρας σας δίνει την κληρονομιά σας του παραδείσου, την οποία δεν μπορεί να την αρπάξει κανείς. Πρέπει να παραμένετε ακλόνητοι, σταθεροί και αμετακίνητοι. Οπωσδήποτε θα έρχονται καταιγίδες της Μάγια. Αυτός που είναι μπροστά θα βιώσει πρώτος τα πάντα. Όλες οι ασθένειες κλπ πρέπει να τελειώσουν για πάντα. Έτσι δεν πρέπει να φοβάστε την διευθέτηση των καρμικών σας λογαριασμών, όταν αυξάνουν οι ασθένειές σας κλπ. Όλο αυτό έρχεται στο τέλος. Μετά, αργότερα, δεν θα μείνει τίποτα από αυτά. Όλα θα αναδυθούν αυτήν την εποχή. Η Μάγια θα κάνει ακόμη και τους γέρους, ξανά νέους. Όταν οι άντρες πηγαίνουν σε απόσυρση, εκεί δεν υπάρχουν γυναίκες. Οι σαννυάσις επίσης πηγαίνουν και ζουν στις ζούγκλες. Εκεί επίσης δεν υπάρχουν γυναίκες. Αυτοί δεν βλέπουν κανέναν. Απλά παίρνουν την ελεημοσύνη τους και φεύγουν. Παλαιότερα δεν κοιτούσαν καν στην κατεύθυνση μιας γυναίκας. Νόμιζαν ότι οι διάνοιές τους οπωσδήποτε θα τραβιόταν. Ακόμη και στη σχέση αδελφού και αδελφής, η διάνοια έλκεται. Αυτός είναι ο λόγος που λέει ο Μπάμπα: Να έχετε το βλέμμα της αδελφοσύνης. Να μη σκέφτεστε καν το όνομα του σώματος. Αυτός είναι ένας πολύ υψηλός προορισμός. Εσείς πρέπει να πάτε στην ανώτερη κορυφή. Ιδρύεται αυτό το βασίλειο. Απαιτείται πολλή προσπάθεια. Εσείς λέτε: Εμείς θα γίνουμε Λάκσμι και Ναράγιαν. Ο Πατέρας λέει: Να ακολουθείτε το σρίματ και να γίνετε αυτό. Θα έρχονται καταιγίδες της Μάγια, αλλά δεν πρέπει να κάνετε τίποτα αμαρτωλό μέσω των φυσικών σας οργάνων. Οι άνθρωποι χρεοκοπούν έτσι κι αλλιώς. Δεν είναι ότι επειδή ήλθατε στη γνώση χρεοκοπήσατε. Αυτά τα πράγματα συνεχίζουν να συμβαίνουν. Ο Πατέρας λέει: Εγώ έχω έλθει για να κάνω εσάς αγνούς από ακάθαρτους. Μερικές φορές, κάποιοι κάνουν καλή υπηρεσία και εξηγούν αυτήν τη γνώση στους άλλους και μετά χρεοκοπούν. Ωστόσο, η Μάγια είναι πολύ δυνατή. Ακόμη και πολύ καλοί, πέφτουν. Ο Πατέρας κάθεται εδώ και εξηγεί: τα παιδιά που κάνουν την υπηρεσία Μου είναι αυτά που αγαπώ. Αυτά κάνουν τους άλλους ευτυχισμένους και έτσι Εγώ συνεχίζω να θυμάμαι τέτοια παιδιά. Άτσα.\n1. Να μην παγιδεύεστε στο όνομα ή τη μορφή κανενός και να δυσφημίζετε έτσι το όνομα της γενιάς. Να μην εξαπατάστε από τη Μάγια και να προκαλείτε λύπη ο ένας στον άλλον. Να διεκδικήσετε την κληρονομιά σας της δύναμης από τον Πατέρα.\n2. Να ενσταλάξετε εδώ τη σανσκάρα τού να παραμένετε διαρκώς χαρούμενοι. Να μην έχετε τώρα καμιά αλληλεπίδραση (σχέση) με αμαρτωλές ψυχές. Να μη φοβάστε την ασθένεια κλπ. Να διευθετήσετε τώρα τους καρμικούς λογαριασμούς σας.\nΕίθε να γίνετε μια προσωποποίηση της εμπειρίας, με το να θεωρείτε τις αντίξοες καταστάσεις να είναι δάσκαλός σας και να μαθαίνετε ένα μάθημα από αυτές.\nΑντί να φοβάστε οποιαδήποτε κατάσταση, απλά να θεωρείτε εκείνη την κατάσταση να είναι δάσκαλός σας για σύντομο χρόνο. Οι καταστάσεις σας κάνουν ιδιαίτερα έμπειρους με δύο δυνάμεις: τη δύναμη της ανεκτικότητας και τη δύναμη της αντιμετώπισης. Μάθετε αυτά τα δύο μαθήματα και θα γίνετε έμπειροι. Όταν λέτε ότι είστε ένας επίτροπος και ότι τίποτα δεν είναι δικό σας, γιατί φοβάστε τις αντίξοες καταστάσεις; Επίτροπος σημαίνει ότι τα πάντα έχουν παραδοθεί στον Πατέρα και έτσι οτιδήποτε συμβαίνει θα είναι καλό. Με αυτήν την επίγνωση, να παραμένετε διαρκώς ξένοιαστοι και μια προσωποποίηση της δύναμης.\nΕκείνοι που έχουν γλυκιά διάθεση, δεν μπορούν να προκαλέσουν σε κανέναν λύπη, ούτε κατά λάθος.


Ρομποτική αρθροπλαστική | Virus.com.gr\nHome Άρθρα Απόψεις Ρομποτική αρθροπλαστική\nτου Σπύρου Δαρμανή, M.Sc, Ph.D , Ορθοπαιδικόυ Διευθυντή του Μediterraneo Hospital\nTουλάχιστον 800.000 αρθροπλαστικές γόνατος πραγματοποιούνται στις ΗΠΑ κάθε χρόνο και με συνεχώς αυξανόμενο ρυθμό. Με την αύξηση του προσδόκιμου επιβίωσης αλλά ταυτόχρονα και με τις αυξημένες λειτουργικές απαιτήσεις, ολοένα και περισσότεροι ασθενείς με οστεοαρθρίτιδα υποβάλλονται σε ολική αρθροπλαστική γόνατος.\nΟι ασθενείς αυτοί , απαιτούν πλέον, μετά την αρθροπλαστική να μην εγκαταλείπουν τον αθλητισμό, το χορό, την κολύμβηση και ειδικότερα τις ασχολίες και τις δραστηριότητές που είχαν πριν από την οστεοαρθρίτιδα. Συνεπώς στις μέρες μας αυξάνουν οι απαιτήσεις για μία αρθροπλαστική που να ομοιάζει στη λειτουργία της φυσιολογικής άρθρωσης. Την απάντηση πιστεύουμε τη δίνει η ρομποτική τεχνολογία, η οποία έχει εισαχθεί στην Ορθοπαιδική. Το νέο ρομποτικό σύστημα χρησιμοποιεί, βασίζεται και αξιοποιεί την εμπειρία του χειρουργού και δίνει ακρίβεια, αποτελεσματικότητα επαναληψιμότητα, και αποτελέσματα που βασίζονται σε δεδομένα. Το ρομποτικό σύστημα ROSA πήρε έγκριση λειτουργίας από τον Αμερικανικό οργανισμό F.D.A (food and drug administration) τελευταία, τον Ιανουάριο του 2019. Είναι η εξέλιξη των προηγούμενων ρομποτικών συστημάτων.\nΤο ρομπότ στην κλινική του Mediterraneo Ηospital χρησιμοποιείται από τον Διευθυντή Ορθοπαδικό κ. Δαρμανή (πιστοποιημένος στο εξωτερικό στη χρήση του), σε ειδικά οργανωμένο τμήμα με ειδικά εξειδικευμένο προσωπικό χειρουργείου και ειδικούς τεχνολόγους.\nΟ ασθενής τοποθετείται κανονικά όπως σε κάθε άλλη χειρουργική διαδικασία στη χειρουργική τράπεζα. Η συσκευή που αποτελείται από την οθόνη παρακολούθησης, τη συσκευή πλοήγησης και το ρομπότ, αρχικώς έρχεται τοποθετείται σε ειδικό σημείο πλάι στον χειρουργό.\nΥπάρχουν δυο τεχνικές. Η τεχνική που βασίζεται σε ακτινογραφίες (image based) και η τεχνική χωρίς ακτινογραφίες (imageless) οπού ο ασθενής βγάζει πριν τη χειρουργική επέμβαση μία ειδική ακτινογραφία αξονομετρική (δηλαδή μηριαίο και κνήμη στο ίδιο φιλμ) . Τα στοιχεία αυτά στέλνονται στο εξωτερικό και οι βασικές μετρήσεις έρχονται έτοιμες ενσωματωμένες στο software. Αρχικώς το ρομπότ κάνει κάποιες κινήσεις στο χώρο για να προσανατολιστεί και στη συνέχεια τοποθετούνται λίγο πιο πάνω από την τομή και λίγο πιο κάτω από το τέλος της τομής δύο δέκτες (trackers) τα οποία βοηθούν να γνωρίζει η συσκευή πλοήγησης και το ρομπότ, πού βρίσκεται κάθε φορά ο μηρός και η κνήμη. Κατόπιν γίνεται η διαδικασία καταγραφής δηλαδή ο χειρουργός κουνάει το γόνατο στο χώρο σε έξι σημεία για να γνωρίζει το ρομπότ επακριβώς όλες τις κινήσεις του γόνατος σε σχέση με το ισχίο και τέλος επίσης με ένα ειδικό δέκτη ο χειρουργός πάλι ακουμπά συγκεκριμένα στοιχεία στο γόνατο που του λέει το ρομπότ για να γνωρίζει επακριβώς τη θέση τους. Υπάρχει σε όλη αυτή τη διαδικασία μεγάλο ποσοστό «επικάλυψης» δηλαδή το ρομπότ ελέγχει και διασταυρώνει με 2-3 διαφορετικούς τρόπους τα στοιχεία που του δίνουμε για να ελαχιστοποιηθεί η υποκειμενικότητα του ανθρωπίνου παράγοντά που εισάγει τα στοιχεία. Στη συνέχεια εκκινείται η διαδικασία και βλέπουμε τα στοιχεία του γόνατος στην οθόνη δηλαδή την αρχική παραμόρφωση που έχει το γόνατο και την τελική εικόνα μετά την διόρθωση. Μετά τον έλεγχο των στοιχείων ενεργοποιούμε τον ρομποτικό βραχίονας στη συγκεκριμένη θέση όπου θα γίνουν οι παρεμβάσεις. Χαρακτηριστικό είναι ότι ο βραχίονας του ρομπότ ακολουθεί συνεχώς το γόνατο. Αφού ολοκληρωθεί η προετοιμασία του οστού και των συνδέσμων γίνεται η τοποθέτηση του εμφυτεύματος και η τελική καταγραφή της νέας θέσης του γόνατος και του νέου εύρους κίνησης που έχει.\nΠοιοι Ορθοπαιδικοί μπορούν και πρέπει να χρησιμοποιήσουν την ρομποτική τεχνολογία ?\nΑπαιτείται καταρχάς εξειδίκευση τουλάχιστον ενός έτους σε κέντρο του εξωτερικού σε οργανική θέση, δηλαδή να έχει αντιμετωπίσει χειρουργικώς ασθενείς στο κέντρο αυτό . Πριν την επέκταση στη ρομποτική αρθροπλαστική να έχει μελετήσει και εξειδικευτεί στην κλασσική αρθροπλαστική. Σε περίπτωση που οτιδήποτε συμβεί στο χειρουργείο να μπορεί να χρησιμοποιήσει με άριστο τρόπο τις συμβατικές χειρουργικές μεθόδους.\nΑπαιτείται ειδική εκπαίδευση στη ρομποτική τεχνολογία\nΑπαιτείται ..ρομπότ. Πολλοί ιατροί στις ημέρες μας διαφημίζουν απλές τεχνικές, ψηφιακά υποβοηθούμενη πλοήγηση, παθητική ρομποτική κ.λ.π., σαν ….ρομποτικές. Είναι λάθος. Χρειάζεται προσοχή από μέρους του ασθενούς για την επιλογή του ειδικού κέντρου.\nΗ αρθροπλαστική γόνατος εξελίχθηκε την τελευταία 15 ετία , αρχικά με τις τεχνικές M.I.S (minimal invasive techniques) , στη συνέχεια με την ψηφιακά υποβοηθούμενη αρθροπλαστική που χρησιμοποιήσαμε από το 2007 και τέλος φθάνουμε στην ρομποτική αρθροπλαστική. Η τεχνολογία αιχμής του συστήματος RO.S.A, μας επιτρέπει να εξατομικεύουμε το χειρουργικό πλάνο βασιζόμενοι στις ανατομικές παραλλαγές των οστών και των μαλακών μορίων κάθε ασθενούς πριν την αρθροπλαστική γόνατος, γεγονότα που επιτρέπουν αυξημένη αποτελεσματικότητα και ακρίβεια κατά τη διάρκεια της διαδικασίας. Διεγχειρητικά, μπορούμε να αλλάξουμε ή να τροποποιήσουμε το χειρουργικό πλάνο, βασιζόμενοι στα ευρήματα του χειρουργείου σε πραγματικό χρόνο. Με αυτό τον τρόπο επιτυγχάνουμε την ακριβή οστεοτομία (με ακρίβεια χιλιοστού), την εξισορρόπηση των μαλακών μορίων και τελικά την ευθυγράμμιση των εμφυτευμάτων με βάση την κινηματική τρισδιάστατη ευθυγράμμιση και όχι την στατική ευθυγράμμιση που γόνατος που πραγματοποιούνταν στις αρθροπλαστικές γόνατος μέχρις σήμερα.\nΤο ρομποτικό σύστημα ROSA, πιστεύουμε βοηθά να πραγματοποιηθεί η αρθροπλαστική με τέτοιο τρόπο ώστε να ομοιάζει ό,σο το δυνατόν περισσότερο με την φυσιολογική άρθρωση, και όπως βλέπουμε και στην διεθνή βιβλιογραφία, οι περισσότεροι ασθενείς με τη χρήση της ρομποτικής τεχνολογίας αναφέρουν ότι το γόνατο το αισθάνονται περισσότερο «δικό τους», περίπου σαν το φυσιολογικό.\nTags: Mediterraneo HospitalΡομποτική αρθροπλαστικήΣπύρος Δαρμανής


Instagram: Αυτό είναι το μυστικό των influencers! Μάθε το κόλπο για να κερδίσεις κι εσύ likes.. - ΕΞΥΠΝΑ ΜΥΣΤΙΚΑ - Youweekly\nInstagram: Αυτό είναι το μυστικό των influencers! Μάθε το κόλπο για να κερδίσεις κι εσύ likes..\nΕΞΥΠΝΑ ΜΥΣΤΙΚΑ 29.01.2019 12:18\nΕίσαι στη φάση που αναρωτιέσαι τι φίλτρα να βάλεις στο Instagram;\nΣου έχουμε τη λύση! Διαβάστε παρακάτω...\nΔείτε ακόμη: Σταματίνα Τσιμτσιλή: Το μυστικό για να δείχνεις ξεκούραστη όλη την ημέρα!\nΗ αλήθεια είναι ότι τα κινητά έχουν γίνει απίστευτες φωτογραφικές μηχανές. Τα applications με τα φίλτρα έχουν πάει σε άλλο επίπεδο και φυσικά εμείς έχουμε γίνει πια... photo experts!\nΌμως και εμείς για την προσωπική μας ευχαρίστηση μπορούμε να εξελιχθούμε.\nΑυτά θα πρέπει να τα χρησιμοποιήσεις:\n1.Για να διορθώσεις το χρώμα των μαλλιών σου και την επιδερμίδα σου προτείνουμε το airbrush και το Facetune (σπάνια).\n2.Για να κάνεις εντυπωσιακά τα χρώματα σε μια φωτογραφία χρησιμοποίησε το Lightroom «παίζοντας» με το κάθε χρώμα ξεχωριστά. Ειδικά, για τοπία και φαγητά είναι συγκλονιστικό app.\nExtra tip!: Δημιούργησε δικό σου preset για να ταιριάζουν οι φωτογραφίες σου με το timeline σου!\n3.Μη ξεχάσεις να περάσεις μια... βόλτα από την εφαρμογή "VSCO" προκειμένου να απογειώσεις το αποτέλεσμα!\nExtra tip!: Αγαπημένα tools το fade και το grain. Δεν βάζεις πάντα τα ίδια φίλτρα γιατί η αλήθεια είναι πως η κάθε φωτογραφία έχει ένα δικό της mood. Όποτε απλά προσπάθησε με το preview να κάνεις τη συνολική εικόνα να ταιριάζει. Αγαπημένο φίλτρο το Ε8 με λίγο grain!\nΚαι τώρα που σου φανερώσαμε όλα τα μυστικά... σου έχουμε το πιο σημαντικό. Δημιούργησε το δικό σου χαρακτήρα στις φωτογραφίες. Κάνε τα δικά σου φίλτρα. Βρες το φως που σου ταιριάζει κατά τη διάρκεια της ημέρας και επίλεξε να φωτογραφίζεις εκείνες τις ώρες.\nΑυτά θα τα αγαπήσουν οι followers σας.\nΟι «μοντελικές» πόζες είναι για τα μοντέλα... και δεν πάνε και καλά σε likes!


ΣΤΗΝ ΕΛΛΑΔΑ 22.06.2016\nΗ πρώτη άποψη του λιμανιού φτάνοντας με το φεριμπότ από τον Γαλατά. (Φωτογραφία: ΔΗΜΗΤΡΗΣ ΒΛΑΪΚΟΣ)\nΤον ακολουθούν έντονες πινελιές από τις δεκαετίες του ’60 και του ’70. Και η αλήθεια είναι πως κρατάει ακόμα κάτι από την ατμόσφαιρά τους, μια ρετρό διάθεση. Αλλωστε στον Πόρο έχουν γυριστεί κλασικές ελληνικές ταινίες, όπως οι: «Μια ζωή την έχουμε» με τον Δημήτρη Χορν και την Υβόν Σανσόν, «Η Αλίκη στο Ναυτικό», «Τύφλα να ’χει ο Μάρλον Μπράντο» με τον Θανάση Βέγγο κ.ά. Δεν είναι, όμως, μονάχα το άρωμα νοσταλγίας που αφήνει το στίγμα του στον μικρό αυτό τόπο.\nΚατ’ αρχάς, αν έχετε ακούσει ότι ο Πόρος δεν είναι ένα, αλλά δύο νησιά, η πληροφορία αληθεύει! Το πρώτο και πιο μικρό από αυτά είναι η Σφαιρία, ένας ηφαιστειογενής θόλος (λόφος) λάβας πάνω στον οποίο είναι χτισμένη η Χώρα. Προχωρώντας αριστερά του λιμανιού, μετά το στρατόπεδο του Πολεμικού Ναυτικού, θα συναντήσετε το γεφυράκι που βρίσκεται πάνω από τον μικρότερο ίσως ισθμό του κόσμου: συνδέει τη Σφαιρία με την Καλαυρία. Σύμφωνα με μια άποψη, η καταπράσινη Καλαυρέα -όπως αναφέρεται στα αρχαία κείμενα- πήρε το όνομά της από την Καλή Αύρα που δημιουργεί στο νησί ο αέρας της θάλασσας, αναμεμειγμένος με τον αέρα των δασών. Μάλιστα ήταν κάτοικοι της Καλαυρίας που μαζί με Τροιζήνιους ίδρυσαν τέλη του 8ου αιώνα π.Χ. στην Κάτω Ιταλία την πόλη Σύβαρι, δίνοντας το όνομα Καλαβρία στην ευρύτερη περιοχή. Τάφοι, κτίσματα και άλλα πρόσφατα αρχαιολογικά ευρήματα δείχνουν πως η ενδιαφέρουσα ιστορία της φτάνει μέχρι την 3η χιλιετία π.Χ., ενώ αντίθετα η Σφαιρία κατοικήθηκε πολύ αργότερα.\nΒΟΥΤΙΕΣ ΣΤΟΝ ΑΡΓΟΣΑΡΩΝΙΚΟ\nΑρχίζουμε την εξερεύνηση από την καταπράσινη Καλαυρία. Σταματάμε για μια «καλημέρα» στο Κανάλι και στα ψαράδικα βαρκάκια του. Προχωράμε μέχρι το μόλο με τις ταβέρνες και ανοίγουμε συζήτηση στα φωναχτά με τον δάσκαλο και τους μαθητές του Ναυτικού Ομίλου που αυτή την ώρα προπονούνται. «Είστε οι αυριανοί Ελληνες πρωταθλητές στο kayak;» ρωτάω τα παιδιά. «Δεν ξέρω για τους άλλους, αλλά εγώ το έχω πάρει στα σοβαρά», απαντά αμέσως ο 11χρονος Γιώργος, ο οποίος λίγο πριν είχε περάσει «σφαίρα» από μπροστά μας κωπηλατώντας απνευστί.\nΟ δρόμος συνεχίζει κυκλικά για τις παραλίες και τα λιμανάκια. Ενα από τα πιο όμορφα -όχι μόνο για το όνομά του- είναι το Λιμάνι της Αγάπης με τα γαλαζοπράσινα νερά. «Θα γράψεις ότι τα πεύκα ερωτοτροπούν με τη θάλασσα», μου υπαγορεύει ο Δημήτρης Βλάικος σε ένα διάλειμμα από το δικό του φωτογραφικό φλερτ με το απογευματινό φως. Δεν ήταν ερωτικοί, όμως, οι λόγοι που ο κολπίσκος ονομάστηκε έτσι. Σύμφωνα με την προφορική παράδοση, εδώ μαζεύονταν οι ψαράδες για να μοιράσουν τα ψάρια τους στους φτωχούς.\nΣτον επόμενο κόλπο που θα σταματήσουμε έχουν δέσει ιστιοπλοϊκά. Οι μουσικές τους ακούγονται ευχάριστα, καθώς τα ηλιοκαμένα κορμιά κινούνται μέσα στο ρυθμό. Εξω στην αμμουδιά, μια πεντάχρονη μικρούλα επιμένει περήφανα ότι «όοολη αυτή την παραλία την έχει αγοράσει η οικογένειά της». Μαζί με τον αδελφό της, τον τρίχρονο Νικόλα, ποζάρουν σκαρφαλωμένοι στον Ρωσικό Ναύσταθμο, το ερειπωμένο πλέον κτίριο του 1731 από το οποίο παίρνει ο κόλπος το όνομά του. Η μητέρα τους, Μαρία Γιατσίνου, βάζει τα πράγματα στη θέση τους, διευκρινίζοντας ότι έχουν νοικιάσει ένα μέρος της παραλίας για ξαπλώστρες και τη λειτουργία της καντίνας στα δεξιά του ναυστάθμου.\nΗ άλλη οργανωμένη επιλογή για μπάνιο είναι το Ασκέλι, που φέτος καμαρώνει για τη γαλάζια σημαία του - το διεθνές σύμβολο ποιότητας για τις παραλίες. Εδώ υπάρχουν ξενοδοχεία και ενοικιαζόμενα, ομπρελοξαπλώστρες, εστιατόρια, ταβέρνες και μια βάση θαλάσσιων σπορ για σκι, μπανάνα, wakeboard, tubes. Αλλά και για parasailing, στο οποίο είδαμε να επιδίδονται Αμερικανίδες φοιτήτριες. «Δεν ακούς τίποτε εκεί πάνω, μόνο τον αέρα», λέει ενθουσιασμένη η Jessica. Το έτερο ναυταθλητικό κέντρο του Πόρου, το Passage-Water Ski School, που λειτουργεί από το 1985, βρίσκεται στο Μικρό Νεώριο και απευθύνεται σε παιδιά, αρχάριους αλλά και σε πρωταθλητές από όλο τον κόσμο. Ανήκει στον Σωτήρη Κύπριο (τρίτος παγκοσμίως πρωταθλητής στο αντρικό slalom το 2013) και στην οικογένειά του.\nAφήνοντας κατά μέρος τις θαλάσσιες προκλήσεις, ξεκινάμε το γύρο του νησιού με το αυτοκίνητο. Αρχικά διασχίζουμε ελαιώνες και στη συνέχεια ένα ατελείωτο δάσος από πεύκα. Ο όρμος του Μοναστηρίου είναι μία ακόμη οργανωμένη παραλία με κρυστάλλινα νερά. Συνεχίζοντας το ταξίδι στο πράσινο, κάνουμε μια στάση στο καφενεδάκι του Μελέτη, το «Μελίστακτο», για ένα γλυκό του κουταλιού και λίγο «αθάνατο νερό» από τη μαρμαρένια κρήνη του 1875. «Λέγανε πως το νερό έχει θεραπευτικές ιδιότητες, γι’ αυτό και το αντρικό μοναστήρι δίπλα μας πήρε το όνομα της Ζωοδόχου Πηγής», εξηγεί ο Μελέτης.\nΣυνεχίζοντας βορειοανατολικά, όπως μας πάει ο δρόμος, απομακρυνόμαστε από τις βυζαντινές κληρονομιές του Πόρου για να φτάσουμε στις αρχαιότητές του, στο ναό του Ποσειδώνα, που είναι ανοιχτός στο κοινό όλες τις ώρες, αλλά θα είχε μεγαλύτερο ενδιαφέρον και επισκεψιμότητα αν διέθετε περισσότερες ενημερωτικές πινακίδες και καλύτερη σήμανση. Αποτελεί ιδανικό σημείο για πικνίκ με θέα στη θάλασσα και για απόλυτη χαλάρωση στην ησυχία.\nΞεφεύγοντας από την κεντρική αρτηρία, οδηγούμαστε στις πιο απομονωμένες παραλίες του Πόρου, όπως στη Βαγιωνιά, στα Τσελεβίνια με τα κρυστάλλινα πράσινα νερά, στην Ψιλή Αμμο. Ούτε που καταλαβαίνουμε για πότε έχουμε ολοκληρώσει το γύρο του νησιού. Ετσι μικρό όπως είναι, δαμάζει εύκολα το δαιμόνιο του εξερευνητή που όλοι λίγο-πολύ κρύβουμε μέσα μας. Αν θέλετε, θα συνεχίσετε με βαρκάκι ή θαλάσσιο ταξί για την παραλία της Αλυκής, απέναντι στην Πελοπόννησο. Πίσω της βρίσκεται το θρυλικό λεμονοδάσος, αλλά ελλείψει σήμανσης είναι εύκολο να το προσπεράσετε. Υπάρχει επίσης η -μεγάλη- πιθανότητα το γλυκό του κουταλιού ή το λικέρ λεμόνι που θα δοκιμάσετε στον Πόρο να προέρχεται (η πρώτη ύλη του δηλαδή) από αυτό.\nΚαταλήγουμε σε μέρη που καθηλώνουν με το φυσικό τοπίο και τα όμορφα δειλινά τους. Η βεράντα του πρόσφατα ανακαινισμένου Xenia-Image Poros, με τους άνετους καναπέδες, είναι ιδανική για ένα κοκτέιλ ή φαγητό με θέα στη Χώρα. Χτισμένο το 1964 σε ένα από τα καλύτερα σημεία του νησιού, όπως όλα τα «Ξενία» που σχεδίασε ο αρχιτέκτων Αρης Κωνσταντινίδης, είχε επηρεάσει με τη μοντέρνα αρχιτεκτονική του κι άλλα ξενοδοχεία του Πόρου (η αλήθεια είναι όχι πάντα με επιτυχία).\nΗ Χώρα είναι ένα σύμπλεγμα από μικρά ξενοδοχεία, νεοκλασικά αλλά και απλά σπίτια. Αξίζει ένας περίπατος ψηλά στις γειτονιές και μια επίσκεψη στον μητροπολιτικό ναό του Αγίου Γεωργίου για το θόλο του, τον οποίο έχει αγιογραφήσει ο Κώστας Παρθένης. Τριγυρίζουμε στα απίστευτα στενά σοκάκια, ξαποσταίνουμε στον ίσκιο του μεγάλου πλατάνου, πιάνουμε τραπέζι σε ταβέρνες που σερβίρουν παραδοσιακές γεύσεις παίζοντας νησιώτικα. Βρισκόμαστε στο βασίλειο της αδέσποτης γάτας! Τα πανέξυπνα αιλουροειδή κινούνται με άνεση σε όλο το νησί, αλλά ο πληθυσμός τους γίνεται πιο αισθητός στα ήσυχα αυτά δρομάκια. Συναντάμε τη Γαλλίδα Dominique έξω από την ασπρισμένη αυλή του εξοχικού της: «Μου αρέσει πολύ ο Πόρος, γιατί είναι πράσινος (όχι ξερονήσι σαν τις Κυκλάδες) και γιατί διατηρεί έναν πολύ ελληνικό χαρακτήρα, δεν είναι κοσμοπολίτης». Φτάνουμε στο πιο ψηλό σημείο, εκεί όπου χτίστηκε το Ρολόι το 1927, για ένα ακόμη ηλιοβασίλεμα με πανοραμική θέα και τουρίστες τριγύρω να βγάζουν selfies.\nΑπό όλα τα κτίρια της Χώρας ξεχωρίζουν εκείνο της Εθνικής Τράπεζας στο λιμάνι και η Βίλα Γαλήνη, χτισμένη το 1894, με το μοναδικό πορφυρό χρώμα στους τοίχους της. Ηταν κάποτε το εξοχικό της Ιουλίας Δραγούμη, αδελφής της Μάρως Σεφέρη. «Ο Πόρος είναι μια πέτρα από τις πιο πέτρες του Σαρωνικού [...] μία από τις ελληνικές πέτρες που ανθίζουν άσπρα σπίτια και ρίχνουν παραμύθια στο νερό. Δεν ξέρω κανένα άλλο τέτοιο καθρέφτισμα», έγραφε ο Σεφέρης, ο οποίος παραθέριζε συχνά στο νησί και πιθανολογείται πως στη Βίλα Γαλήνη έγραψε «Το ναυάγιο της Κίχλης», «Το σπίτι κοντά στη θάλασσα» κι άλλα ποιήματά του. Για όλα αυτά, για τον Καραγάτση, τον Σαχτούρη, τον Henry Miller, ηθοποιούς όπως τη Βέρα Ζαβιτσιάνου κι άλλους που πέρασαν από τον Πόρο, για τη σοφιστικέ κατά κάποιον τρόπο πτυχή του νησιού, μιλάει ο Γιάννης Σουλιώτης στο βιβλίο του «Οι εραστές του Νεωρίου», μια πολύ πρόσφατη έκδοση που παρουσιάστηκε την προηγούμενη εβδομάδα: ένα δίγλωσσο βιβλίο γεμάτο φωτογραφίες καλλιτεχνών που πέρασαν από το νησί και κείμενα που τα χαρακτηρίζει ο ερωτισμός.\nΠριν προλάβω να το ξεφυλλίσω, αντιλαμβάνομαι ότι κάποιοι από τη δική μου παρέα φλερτάρουν με τις κοπέλες πάνω στο ιστιοπλοϊκό που είναι δεμένο απέναντι. Το βράδυ μάς βρίσκει να χορεύουμε μαζί τους σε μπαρ του λιμανιού. Κάτι συμβαίνει σε αυτό το νησί. Με λιγοστό κόσμο ακόμα, αλλά με πολύ καλή διάθεση, με τον πλανόδιο μουσικό να τριγυρίζει με το βιολί του από ταβέρνα σε ταβέρνα, με τους ντόπιους να έχουν το χρόνο για λίγη κουβέντα παραπάνω. Και με τον Γιάννη Δάγκλη στην πλατεία Καραμάνου -που τα παγωτά του από φρέσκο γάλα είναι ακόμα πιο απολαυστικά από τα φημισμένα αμυγδαλωτά του- να διηγείται ιστορίες και να μας δείχνει ασπρόμαυρες παλιές φωτογραφίες. Είναι αρχές του καλοκαιριού και ο Πόρος βρίσκεται στα καλύτερά του...\nΜε Flying Dolphins ή Flying Cat της Hellenic Seaways σε 1 μόλις ώρα ή 1 ώρα και 15΄ από τον Πειραιά. Το εισιτήριο κοστίζει 49 ευρώ το άτομο με επιστροφή.\nΟδικώς από την Αθήνα σε 2 με 2½ ώρες βρίσκεστε στον Γαλατά. Από εκεί περνάει στον Πόρο κάθε μισή ώρα το φεριμπότ. Το εισιτήριο κοστίζει περίπου 2 ευρώ το άτομο με επιστροφή και περίπου 10 ευρώ το αυτοκίνητο με οδηγό και επιστροφή. Με μια μέση κατανάλωση υπολογίστε 50 ευρώ για βενζίνη και διόδια με επιστροφή.\n* Βάρκες και θαλάσσια ταξί περνούν κάθε 10΄ στον Γαλατά από την προκυμαία όπου δένουν τα δελφίνια.\n• Sirene Blue Resort (Τ/ 22980-22.741/3, http://www.sireneblueresort.gr) Πάνω από μια πολύ όμορφη παραλία με θέα τη θάλλασσα από το ενδιαφέρον loby bar και τα εστιατόρια, σα να είσαι πάνω σε καράβι με πισίνα. Το δίκλινο ξεκινάει στα 140 ευρώ.\n• Xenia Poros Image (T/22980-22.216-17, www.porosimage.gr). Πρόσφατα ανακαινισμένο, το Ξενία του Πόρου βρίσκεται σε ένα από τα πιο όμορφα σημεία του Νεωρίου με θέα στη Χώρα. Διαθέτει εξωτερική πισίνα, γυμναστήριο, spa κ.ά. Ακόμα κι αν δεν το επιλέξετε για διαμονή, μπορείτε να το επισκεφτείτε για να πιείτε ένα κοκτέιλ στη βεράντα του. Παρακολουθήστε τις εξαιρετικές προσφορές του. Από 80 ευρώ έως 200 ευρώ το δίκλινο με πρωινό.\n• New Aegli Hotel (T/22980-23.200, 22980-22.372, www.aegli.gr). Ανακαινισμένο και ένα από τα πρώτα ξενοδοχεία στο Ασκέλι, με θέα στη θάλασσα από όλα σχεδόν τα δωμάτια. Διαθέτει πισίνα, εστιατόριο και lounge με πιάνο, ξαπλώστρες και ομπρέλες στην παραλία. Από 40 ευρώ έως 120 ευρώ.\n• Panorama Apartments (T/22980-23.411, 6942937888 www.poros.biz) Το Panorama Apartments βρίσκεται σ' έναν πευκόφυτο λόφο στον Πόρο, 150μ. από την παραλία Ασκέλι. Διαθέτει πανοραμική θέα από όλα τα διαμερίσματά του. Το ξενοδοχείο προσφέρει δυο ειδών διαμερίσματα που μπορούν να εξυπηρετήσουν έως και 5 άτομα, με δυνατότητα προετοιμασίας γευμάτων. Δωρεάν Wi-Fi κι ευρύχωρο μπαλκόνι με θέα στο Σαρωνικό κόλπο. Από 25 ευρώ έως 120 ευρώ.\n• Odysseus Apartments (T/22980-23.687, www.odysseyapartmentsporos.gr). Καλόγουστες μεζονέτες στο Ασκέλι, σε έναν μικρό ξενώνα με πισίνα, φιλική ατμόσφαιρα και μαθήματα ελληνικής παραδοσιακής μαγειρικής. Επισκεφτείτε επίσης τη σελίδα www.odysseyactivities.com για δραστηριότητες που διοργανώνονται έπειτα από σχετική ζήτηση. Από 50 ευρώ έως 80 ευρώ η μεζονέτα.\n• Δήμητρα (Τ/22980-22.697, www.dimitrahotel.gr). Ξενώνας στο λιμάνι, πρόσφατα ανακαινισμένος, με θέα στη θάλασσα από τα περισσότερα δωμάτια και τη μεγάλη βεράντα για το πρωινό. Από 70 ευρώ έως 110 ευρώ το δίκλινο.\n• 7Brothers (T/22980-23.412, www.7brothers.gr). Δωμάτια, studios και διαμερίσματα στο λιμάνι, σε παλιό αρχοντικό με ρετρό στοιχεία στη διακόσμηση. Από 45 ευρώ με πρωινό.\n• Drepani Water Ski Resort (T/22980-42.540-1, www.passage.gr). Απέναντι από τον Πόρο, στην τοποθεσία Δρεπάνι έξω από τον Γαλατά. Απευθύνεται κυρίως σε αθλητές θαλάσσιων σπορ και λειτουργεί μαζί με το Paggage Water Ski Club (η δική του ξεχωριστή ιστοσελίδα είναι υπό κατασκευή). Από 85 ευρώ το δίκλινο έως 240 ευρώ η σουίτα.\n• Mina Apartments (T/22980-24.912, www.mina-apartments.gr). Περιτριγυρισμένο από πλούσια βλάστηση, το Mina Apartments βρίσκεται περίπου 200 μέτρα από την παραλία Ασκέλι. Προσφέρει εξωτερική πισίνα με ξεχωριστό χώρο για παιδιά, καθώς και εγκαταστάσεις μπάρμπεκιου. Από 40 ευρώ έως 100 ευρώ.\n• Primasera (T/22980-23.080, www.primasera.gr). Μεσογειακή κουζίνα στην Πούντα. Φρέσκα ψάρια και λίγα, διαφορετικά κάθε μέρα, πιάτα, όπως ριζότο με μελάνι σουπιάς, καρπάτσιο ξιφία κ.ά.\n• Ποσειδών (Τ/22980-23.597). Γραφική και καθιερωμένη ταβέρνα για φρέσκο ψάρι κεντρικά στο λιμάνι.\n• Δημήτρης (Τ/22980-23.709). Ακουστή χασαποταβέρνα κοντά στη Μητρόπολη του Αγίου Γεωργίου, με μπαλκόνι και θέα.\n• Πλάτανος (Τ/22980-25.409). Ταβέρνα με τραπέζια κάτω από τον πλάτανο δίπλα στον Αγιο Γεώργιο, με παραδοσιακά μαγειρευτά, όπως γεμιστά, μπακαλιάρο-σκορδαλιά και άλλα πολλά.\n• Apagio Taverna (T/22980-26.219). Σπιτικές ελληνικές γεύσεις με βρετανικές επιρροές από τον Ιάκωβο και τη σύντροφό του Liz, στο λιμάνι.\n• Askeli (T/22980-26.285, www.askeli.gr). Δημιουργική διάθεση στο εστιατόριο της ομώνυμης παραλίας, που προτείνει πιάτα όπως λιγκουίνι με θαλασσινά, διάφορα ψαρικά, σαλάτες κ.λπ.\n• Macaroni & Mare (T/22980-24.470). Ιταλικό εστιατόριο στο λιμάνι.\nΓΛΥΚΟ / ΠΑΓΩΤΟ\n• Ο Δάγκλης (Τ/22980-24.531, 6978-611.434) στην πλατεία Καραμάνου φημίζεται για τα αμυγδαλωτά του, αλλά φτιάχνει και πολύ νόστιμα παγωτά με φρέσκο γάλα, λικέρ λεμονιού κ.λπ.\n• Το Γλύκισμα (Τ/22980-25.651), στο στενό πίσω από την ίδια πλατεία, ξεχωρίζει για τα μπακλαβαδάκια και γενικά τα σιροπιαστά.\n• Στο εργαστήριο Θ. Βεσσαλά (Τ/22980-25.890, www.vessala-poros.gr) θα βρείτε φρέσκες πάστες και τούρτες.\n• Αρχαιολογικό Μουσείο Πόρου (Τ/22980-23.276). Στη γωνία της πλατείας Κορυζή. Ανοιχτά καθημερινά πλην Δευτέρας: 08.00-15.00.\n• Galerie Citronne (Τ/22980-22.401, www.citronne.com). Κάθε σεζόν ξεχωρίζει για τις ενδιαφέρουσες εκθέσεις που φιλοξενεί.\n• Κοχύλια και Θάλασσα (Τ/22980-25.936, www.poroshellmuseum.gr). Μια πολύ ενδιαφέρουσα μόνιμη έκθεση με κοχύλια από την Ελλάδα και όλο τον κόσμο, που στεγάζεται σε αίθουσα της Βιβλιοθήκης του Πόρου. Επικοινωνήστε τηλεφωνικά για τις ώρες λειτουργίας του στο παραπάνω τηλέφωνο ή με τον Δήμο (Τ/22980-25.936).\n• Λαογραφικό Μουσείο. Στεγάζεται στο Κτίριο Συγγρού. Για να το επισκεφτείτε, επικοινωνήστε με τον Σύλλογο Γυναικών (Τ/6979-625.680).\n• Ναυτικός Ομιλος Πόρου Τροιζηνίας (Τ/22980-26.264, 6977-066.679). Για μαθήματα kayak και άλλες δραστηριότητες μιλήστε με τον Γεώργιο Μπέρη.\n• Askeli Water Sports (T/6978-016.500, 6973-412.734, www.poroswatersports.gr). Στο Ασκέλι για parasailing, ski, wakeboard, tubes, μπανάνα κ.ά.\n• Ναυταθλητικό Κέντρο Passage (T/22980-42.540-1, www.passage.gr). Με μεγάλη πείρα και εμπειρία ειδικά στο θαλάσσιο σκι. Το Passage διαθέτει, επίσης, έναν παγκοσμίου φήμης αθλητικό θαλάσσιο στίβο στο Δρεπάνι, μια προστατευμένη λιμνοθάλασσα απέναντι ακριβώς από τον Πόρο και μόλις 7 χλμ. έξω από τον Γαλατά - που όμως απευθύνεται αποκλειστικά σε προχωρημένους αθλητές του θαλάσσιου σκι και είναι διεθνώς αναγνωρισμένος. Εκεί βρίσκεται και το Drepani Water Ski Resort για ποιοτική διαμονή όσων αθλούνται.


Σε ποια τηλεοπτική σειρά θα εισβάλει ο Γιώργος Αγγελόπουλος – News.gr\nΣε ποια τηλεοπτική σειρά θα εισβάλει ο Γιώργος Αγγελόπουλος\n«Όλα θα εξαρτηθούν από το τι θα γίνει με το Ezel»\nΠολλά ακούγονται τον τελευταίο καιρό σχετικά με το επόμενο τηλεοπτικό βήμα του Γιώργου Αγγελόπουλου.\nΣύμφωνα, με το ρεπορτάζ του Γιάννη Πουλόπουλου στη Φωλιά των Κου Κου ο νικητής του πρώτου Survivor είναι πολύ πιθανό να βρει τηλεοπτική στέγη στον ΑΝΤ1.\n«Υπάρχει ένα κοινός παρανομαστής που λέγεται Γιάννης Καραγιάννης και εκτός από την επιστροφή του Ezel στην ελληνική της εκδοχή κάνει και το Αν ήμουν πλούσιος στον ΑΝΤ1. Ξέρω, λοιπόν, ότι εκεί από τον Ιανουάριο και μετά θέλουν να ενισχύσουν το σίριαλ».\n«Όλα θα εξαρτηθούν από το τι θα γίνει με το Ezel. Αν δηλαδή εγκριθεί και βγει τον Φλεβάρη, εκεί ο Ντάνος θα έχει πρωταγωνιστικό ρόλο και δεν θα μπορούσε να συνδυαστεί με οτιδήποτε άλλο. Αν όμως πάει για τον Σεπτέμβριο ή πολύ πιο μετά, βεβαίως, θα μπορούσε να μπει ο Ντάνος στο Αν ήμουν πλούσιος» σημείωσε.\n«Η πρόθεση υπάρχει, η επιθυμία υπάρχει αλλά το κρίσιμο σημείο είναι τι θα γίνει με το Ezel» κατέληξε.\nΣτη φωλιά των Κου Κου Γιώργος Αγγελόπουλος


Oι baukuh είναι μέλη της κριτικής επιτροπής των Βραβείων Ελληνικής Αρχιτεκτονικής 2021. Για περισσότερα σχετικά με τα Βραβεία, πατήστε εδώ.\nΤο House of Memory [Σπίτι της μνήμης] είναι ένα πολύ απλό κτήριο, ένα κουτί με ορθογώνια βάση 20m x 35m, ύψους 17,5m. Το κτήριο χωρίζεται σε τρία μέρη που συνδέονται μεταξύ τους από ένα πλήρως ανοιχτό ισόγειο. Δύο λεπτά στρώματα κατά μήκος των στενών άκρων του κτηρίου στεγάζουν το αρχείο (νότια), τις τουαλέτες και τις τεχνικές εγκαταστάσεις (βόρεια) και την κατακόρυφη κυκλοφορία. Αυτή η εσωτερική οργάνωση - με την τεράστια, κίτρινη σκάλα τοποθετημένη μεταξύ των τριών επιπέδων γραφείων και εκθεσιακών χώρων και των πέντε επιπέδων αρχείων - εισάγει μια μεγαλύτερη κλίμακα στο κτήριο. Η αντίθεση μεταξύ των οριακών διαστάσεων επιπέδων του αρχείου και της κολοσσιαίας διάστασης της σκάλας επιτρέπει στους χώρους γραφείων και εκθέσεων να αποκτήσουν ευρυχωρία. O επισκέπτης, αν και δεν του επιτρέπεται να ἐχει άμεση πρόσβαση στα τεκμήρια, μέσω της περιστροφικής κίνησης, αντιλαμβάνεται μια ατέρμονη ατμόσφαιρα.\nΤο House of Memory είναι ένα σπίτι, ένα συλλογικό σπίτι, στο οποίο οι Μιλανέζοι πολίτες ελπίζουν να βρουν προστασία για τις αναμνήσεις που θέλουν να διατηρήσουν. Το σπίτι είναι ένα αντικείμενο που προστατεύεται και εκτίθεται, ένας θησαυρός που περιβάλλεται από ένα κέλυφος που υπερασπίζεται και εκθέτει το περιεχόμενό του. Το House of Memory είναι ένα μνημείο, αν και λειτουργεί σε μια κοινωνία χωρίς συγκεκριμένους συλλογικούς στόχους προς ανάθεση στην αρχιτεκτονική. Αντί να αντιταχθούμε σε αυτήν την ασαφή κατάσταση, φαντασθήκαμε πώς θα επωφεληθούμε από αυτήν. Το νέο κτήριο υπογραμμίζει τη συμπληρωματικότητα των υλικών και άυλων αρχείων: διαφορετικά είδη μνήμης συμπίπτουν σε ένα αντικείμενο που είναι έτοιμο να συζητήσει με διαφορετικά ακροατήρια, χωρίς να αποκηρύσσει τη δυνατότητα ενοποιημένης αναπαράστασης. Το House of Memory καλύπτεται εξ ολοκλήρου με μεγάλες εικόνες που απεικονίζουν την πρόσφατη ιστορία του Μιλάνου. Η διακοσμημένη πρόσοψη, περισσότερο από τον ορισμό μιας κοινόχρηστης μνήμης, εκθέτει την ανάγκη για μια τέτοια κοινή χρήση. Οι εικόνες εμφανίζονται πιο καθαρά από μακριά και μετά, καθώς πλησιάζουμε, χάνουν τη σαφήνειά τους. Διαλύονται σε ένα είδος αιωρούμενης σκόνης, σαν, τελικά, να μην ήταν σίγουρες για την ίδια αλήθεια που τόσο περήφανα δέχθηκαν να εκθέσουν.\nΤο House of Memory είναι ένα εξαιρετικά συμπαγές κτήριο. Η περιορισμένη ποσότητα γυάλινων επιφανειών παρέχει επίσης μεγάλη θερμοχωρητικότητα, που συμβάλλει στη συνολική εξοικονόμηση ενέργειας. Το σημαντικό πάχος των εξωτερικών τοιχωμάτων (45 cm) μειώνει τις απώλειες. Η εξαιρετική απλότητα των οικοδομικών λύσεων που επιλέχθηκαν σε ολόκληρο το κτήριο (κίονες από εμφανές σκυρόδεμα, εμφανείς εγκαταστάσεις) επέτρεψε τη διατήρηση ενός εξαιρετικά χαμηλού κόστους κατασκευής (περίπου 1400 €/m2).\nΟι προσόψεις του House of Memory είναι πλήρως κατασκευασμένες από τούβλα και συνδυάζουν ένα πλαίσιο κατασκευασμένο από παραστάδες και επιστύλια με χαμηλό ανάγλυφο -με μεγάλα εν εσοχή πάνελς- διακοσμημένα με εικόνες σε έξι τόνους. Αυτά τα μεγάλα πάνελς υποδιαιρούνται σε δεκαεννέα τετράγωνα με πορτρέτα και οκτώ μεγάλα ορθογώνια με ιστορικές σκηνές. Οι εικόνες αποτελούν επεξεργασία φωτογραφιών αρχείου. Αυτές οι φωτογραφίες στη συνέχεια σμικρύνθηκαν σε αριθμό pixels ίσο με τον αριθμό τούβλων που περιέχονται στον πίνακα, έτσι ώστε κάθε τούβλο να αντιστοιχεί σε ένα εικονοστοιχείο.\nΓρανιτοκονία, μεμβράνες αποσύμπλεξης, γραμμικά σιφώνια, αρμοκάλυπτρα πλακιδίων


Ψηφιακοί νομάδες: Οι άνθρωποι που κρατούν ζωντανή την εικόνας της Αθήνας σε όλο τον κόσμο - News In Greece\nΑρχική Τεχνολογία Ψηφιακοί νομάδες: Οι άνθρωποι που κρατούν ζωντανή την εικόνας της Αθήνας σε...\nΨηφιακοί νομάδες: Οι άνθρωποι που κρατούν ζωντανή την εικόνας της Αθήνας σε όλο τον κόσμο\nΟι ψηφιακοί νομάδες της Αθήνας γίνονται οι πρωταγωνιστές της νέας καμπάνιας του «This is Athens» και χαρίζουν την μοναδική ματιά τους από την πόλη σε όλο τον κόσμο. Πρόκειται για τους ανθρώπους που, λόγω πανδημίας, εργάζονται από απόσταση, επέλεξαν να ζήσουν στην Αθήνα, για όσο διάστημα οι ιδιαίτερες αυτές συνθήκες το επιτρέπουν, και καταθέτουν την μαρτυρία τους στο διεθνές κοινό.\nΟ Burak Cakmak, διευθυντής της διεθνούς φήμης σχολής σχεδίου «Parsons» στην Νέα Υόρκη και επιχειρηματίας, εξηγεί στο ΑΠΕ-ΜΠΕ ότι έψαχνε «έναν προορισμό για να δραπετεύσει από τα πάντα» και νιώθει ότι «ανακάλυψε το κρυφό διαμάντι της Μεσογείου», όπου επαγγελματίες σαν τον ίδιο «μπορούν να έχουν την καλύτερη ισορροπία μεταξύ επαγγελματικής και προσωπικής ζωής, σε μια προσιτή τιμή, χωρίς να στερούνται τις ανέσεις και τα δικαιώματα που προσφέρει» η Ευρώπη. Τα τελευταία δέκα χρόνια ζει μεταξύ Λονδίνου και Νέας Υόρκης και παρόλο που, όπως ο ίδιος λέει, αγαπά «την ενέργεια και των δυο πόλεων» η Αθήνα του προσέφερε, εκτός από το «καλό κλίμα, το καλό φαγητό και την φιλοξενία των ανθρώπων», επιπλέον, «τον καλύτερο συνδυασμό φυσικής ομορφιάς, νέου πληθυσμού, ευχάριστων δραστηριοτήτων, καλών τιμών και εύκολης πρόσβασης για τα περισσότερα μέρη στην υπόλοιπη Ευρώπη και ακόμα μακρύτερα».\nΟ Burak είναι ένα από τα πρόσωπα της εκστρατείας που έχει σαν στόχο, όσο η πανδημία δεν επιτρέπει τα ανέμελα ταξίδια και τον τουρισμό, να διατηρήσει την εικόνα και την ελκυστικότητα της Αθήνας ζωντανή. Η καμπάνια ξεκίνησε στα μέσα Ιανουαρίου και ήδη έχει προβληθεί σε περισσότερα από 6,3 εκατ. χρήστες στην Γερμανία, την Γαλλία, την Πολωνία, το Βέλγιο, την Ελβετία, την Αυστρία, την Ιρλανδία, την Πορτογαλία, την Ιταλία, την Αγγλία και την Ισπανία. Ο φορέας υλοποίησης, το «This is Athens» είναι ο κύριος πυλώνας της Εταιρείας Ανάπτυξης και Τουριστικής Προβολής του Δήμου Αθηναίων (ΕΑΤΑ) και αποτελεί τον επίσημο οδηγό επισκεπτών για την Αθήνα. Στελέχη της ΕΑΤΑ αναφέρουν ότι μέσω των ψηφιακών νομάδων παρουσιάζεται η Αθήνα στους πιθανούς επισκέπτες, ώστε, μόλις οι συνθήκες το επιτρέψουν, η πόλη μας να έχει ένα δυνατό προβάδισμα. Μάλιστα, οι ίδιοι οι ψηφιακοί νομάδες διατύπωσαν τον τίτλο της εκστρατείας, «ακόμα και το λοκντάουν είναι πιο ωραίο στην Αθήνα». «Συστήνω ανεπιφύλακτα σε όλους να κάνουν την Αθήνα τη βάση τους» λέει ο Burak καταθέτοντας την εμπειρία από την πόλη μας.\nΗ Safiya Mary Rose είναι κειμενογράφος από το Λονδίνο και ήρθε στην Αθήνα με τον σύντροφο της στα τέλη Οκτωβρίου. «Παρόλο που είχαμε επισκεφτεί πολλούς προορισμούς στην Γαλλία, την Ιταλία και την Ισπανία, δεν είχαμε ποτέ πραγματικά βρει “το μέρος μας”» λέει στο ΑΠΕ-ΜΠΕ η Safiya. «Πιστεύω ότι η Αθήνα είναι ένα ιδανικό μείγμα αρχαίου και μοντέρνου: έχει όλα όσα περιμένεις να βρεις σε μια πρωτεύουσα, συν πολλή τέχνη, ιστορία και κουλτούρα. Είναι ένα διεθνές μέρος, με επιρροές από την Ανατολή και τη Δύση, με μια αίσθηση φιλοξενίας» τονίζει η ίδια, προσθέτοντας ότι είναι μια καλή βάση για όποιον θέλει να εξερευνήσει τα νησιά αλλά και την ηπειρωτική Ελλάδα. Ανάμεσα στις αγαπημένες της εμπειρίες έως τώρα είναι «η κολύμβηση στο “ζωντανό” νερό και το γεγονός ότι ήταν αρκετά ζεστά ώστε να κολυμπάω στη θάλασσα ακόμα και τον Ιανουάριο είναι μια τεράστια απόλαυση!». Επιπλέον, απολαμβάνει, όπως η ίδια λέει, την εξερεύνηση των γεύσεων, είτε μέσω εστιατορίων, είτε μέσω τοπικών προϊόντων: «τα φρούτα και τα λαχανικά εδώ είναι νόστιμα και είναι διασκεδαστικό να ανακαλύπτω ελληνικές συνταγές και να τις δοκιμάζω στο σπίτι».\nΣτο μήνυμά του για την εκστρατεία, ο δήμαρχος Αθηναίων Κώστας Μπακογιάννης υπογραμμίζει ότι «κάπως έτσι η Αθήνα ανοίγει ένα παράθυρο στα νέα δεδομένα που διαμορφώνονται παγκοσμίως. Παίρνει το μερίδιό της σε μία μορφή τουρισμού που, όπως όλα δείχνουν, ήρθε για να μείνει. Από τη μία πλευρά οι δυνατότητες της τεχνολογίας, από την άλλη το περιβάλλον που προσφέρει η πόλη, μάς βάζουν σε μία διαφορετική τροχιά. Όλα όσα περιγράφουν οι επαγγελματίες και οι εργαζόμενοι για την εμπειρία τους στην πρωτεύουσα, δείχνουν κάτι πολύ σημαντικό. Ότι μέσα σε αυτές τις συνθήκες, μπορούμε να αναζητήσουμε και να εφαρμόσουμε λύσεις που θα μας ετοιμάσουν για την επόμενη μέρα. Το στοίχημά μας τώρα, είναι να πάρουμε τη σωστή θέση στην εκκίνηση μίας νέας εποχής, που μπορεί να φέρνει πολλές αλλαγές και προβλήματα, αλλά μάς δείχνει και ένα διαφορετικό δρόμο για να αξιοποιούμε καλύτερα τα πλεονεκτήματά μας και να μη μένουμε στάσιμοι ποτέ. Ανασκουμπωνόμαστε και βάζουμε τα δυνατά μας για να γίνουν ακόμη περισσότεροι εκείνοι που θα επιλέξουν την Αθήνα ως σημείο αναφοράς για τη δουλειά τους από απόσταση και ανοιγόμαστε στον κόσμο, όχι μόνο με όσα προσφέρει το παρελθόν και η ιστορία της, αλλά και για τον σύγχρονο τρόπο ζωής στην πόλη».\nΠροηγούμενο άρθροΟλλανδία-Κορωνοϊός: Μόνο στους κάτω των 65 το εμβόλιο της AstraZeneca\nΕπόμενο άρθροΜειώθηκαν τον Δεκέμβριο οι ληξιπρόθεσμες υποχρεώσεις του Δημοσίου προς τον ιδιωτικό τομέα\nΠελώνη σε ΣΚΑΪ: Στο τραπέζι οι αλλαγές στον κωδικό 6 -Μετακινήσεις...


Ένα άλλο ζήτημα, όσον αφορά τις μαχαιριές που δέχεται ο Jon Snow είναι το εξής:ποιος θα το κάνει; Στο βιβλίο, είναι ο Bowen Marsh εκείνος που επανειλημμένα επιτίθεται στον Jon μαζί με μερικούς ακόμη αδερφούς της Νυχτερινής Φρουράς. Στη σειρά, ωστόσο, ο Bowen είναι χαρακτήρας που δεν του έχει δοθεί ιδιαίτερη προσοχή. Ένας χαρακτήρας, ο οποίος εμφανίζεται συχνά είναι ο Olly, ο οποίος μισεί πραγματικά τους Ελεύθερους Ανθρώπους που ζούνε πέρα από το Τείχος, επειδή έσφαξαν την οικογένεια του και δεν χαίρεται ιδιαίτερα που ο Jon τους υποστηρίζει. Τον περασμένο μήνα, το Vanity Fair έκανε την εκτίμηση πως ίσως είναι ο Olly εκείνος που θα μπορούσε να θέσει ένα τέρμα στη ζωή του Jon και φαίνεται εξαιρετικά πιθανό- σκότωσε την Ygritte, εξάλλου.\nO θάνατος στη Φύση\nΒρίσκω καταπληκτικό το ότι η Φύση κρατάει αιδήμονα στάση ως προς το ζοφερό, το τρομερό θέμα του θανάτου και φροντίζει να μην τον εμφανίζει στον άνθρωπο. Μου κάνει μεγάλη εντύπωση που νεκρά ζώα βλέπουμε μονάχα μέσα στις πόλεις και πρόκειται αποκλειστικά για κατοικίδια ζώα που πέφτουν θύματα των τροχών ή πεθαίνουν στα διαμερίσματά μας όπως άλλωστε και οι συνάνθρωποί μας. Όμως, έξω στη φύση, σπάνια βλέπουμε νεκρά ζώα. Αναρωτιέται κανείς […]\ntoday5 Ιουνίου, 2015


Παιδιά σε καυτά αυτοκίνητα - Πρόληψη των παιδιών από το θάνατο της θερμότητας Έκτακτης ανάγκης Live\nΠαιδιά σε καυτά αυτοκίνητα - Πρόληψη των παιδιών από το θάνατο της θερμότητας\nΑποτρέψτε ένα άλλο παιδί από το να πεθάνει σε ένα καυτό αυτοκίνητο! Η Εθνική Ημέρα Πρόληψης της Θερινής Χρόνου διοργανώνει εκπαίδευση για την κοινότητα σχετικά με τους κινδύνους της εγκατάλειψης των παιδιών στα καυτά αυτοκίνητα, τον Ιούλιο 31.\nΗ απάντηση σε μια κλήση για ένα παιδί που πεθαίνει από τη θερμότητα σε ένα καυτό αυτοκίνητο είναι ένα από εκείνα τα γεγονότα που EMS και άλλους επαγγελματίες της δημόσιας ασφάλειας ποτέ δεν ξεχνάμε και εκείνοι που δεν το βίωσαν ελπίζουν ότι δεν θα κάνουν ποτέ. Από το 1998, περισσότερα από παιδιά 800 έχουν πεθάνει από τη θερμότητα σε καυτά αυτοκίνητα στις ΗΠΑ, συμπεριλαμβανομένου του 52 στο 2018. Κατά μέσο όρο, ένα παιδί πεθαίνει από τη θερμότητα μέσα σε ένα όχημα σχεδόν σε κάθε 10 ημέρες στις ΗΠΑ\nΠού είναι το μωρό\nΟι περισσότερες περιπτώσεις συμβαίνουν όταν ένα παιδί παραμένει εσφαλμένα στο εσωτερικό του ή εισέρχεται σε ένα όχημα χωρίς επίβλεψη - και στη συνέχεια παγιδεύεται. Δεν παίρνει μια ιδιαίτερα ζεστή μέρα για να πεθάνει ένα παιδί από τη θερμότητα. Όταν η εξωτερική θερμοκρασία είναι τόσο χαμηλή όσο οι βαθμοί 60 ° F, η θερμοκρασία στο εσωτερικό του οχήματος μπορεί να φτάσει έως και τους 110 ° F βαθμούς. Εάν η θερμοκρασία του σώματος ενός παιδιού φθάσει τους βαθμούς 107 ° F, το παιδί αυτό θα πεθάνει από τη θερμότητα.\nΤο Γραφείο του ΕΝΣ ενθαρρύνει την κοινότητα να συμμετάσχει στις προσπάθειες της NHTSA για την εκπαίδευση των γονέων, των φροντιστών και του κοινού με την κοινή χρήση των διαθέσιμων εκστρατειών Η σελίδα του NHTSA και να θυμάστε να #checkforbaby on και off το ρολόι στα κοινωνικά κανάλια.\nΠροκειμένου να προωθηθεί η περαιτέρω κοινωνική ευαισθητοποίηση και να ενισχυθεί η συνομιλία για αυτό το ζωτικής σημασίας ζήτημα ασφάλειας, το NHTSA θα φιλοξενήσει ένα "Tweet-Up" στην Εθνική Ημέρα Πρόληψης της Θερμοκρασίας. Κάθε λεπτό 15, ξεκινώντας από το 7 am ET τον Ιούλιο 31, οι υπάλληλοι του NHTSA θα δημοσιεύσουν στατιστικά στοιχεία, συμβουλές πρόληψης και μηνύματα ευαισθητοποίησης με τη χρήση των hashtags #heatstrokekills και #checkforbaby σε όλα τα κανάλια κοινωνικών μέσων ενημέρωσης του οργανισμού. Μοιραστείτε αυτά τα μηνύματα με τους συναδέλφους και τα μέλη της κοινότητας για να βεβαιωθείτε ότι γνωρίζουν τους κινδύνους της θερμοπληξίας.\nΠαγκόσμια επανεκκίνηση μιας ημέρας καρδιάς: Το St John Ambulance UK θα διδάσκει τις δεξιότητες εξοικονόμησης ...\nΗ Philips δωρίζει τον αριθμό AED δύο εκατομμυρίων στο IRC. Φυσικά η διάσωση της ζωής ...


Πανελλαδικές 2011, Πρεμιέρα με θέμα τη χρήση του Internet - XBLOG.GR\nΠανελλαδικές 2011, Πρεμιέρα με θέμα τη χρήση του Internet\nΣήμερα ήταν η πρώτη μέρα των φετινών πανελλαδικών εξετάσεων για τους μαθητές της Γ΄Λυκείου, που εξετάστηκαν στο μάθημα της Νεοελληνικής Γλώσσας Γενικής Παιδείας. Το κύριο θέμα ήταν το Internet... Δείτε το κείμενο που δόθηκε στους μαθητές αλλά και τα ερωτήματα που κλήθηκαν να απαντήσουν.\nΣήμερα ήταν η πρώτη μέρα των φετινών πανελλαδικών εξετάσεων για τους μαθητές της Γ΄Λυκείου, που εξετάστηκαν στο μάθημα της Νεοελληνικής Γλώσσας Γενικής Παιδείας. Το κύριο θέμα ήταν το Internet… Δείτε το κείμενο που δόθηκε στους μαθητές αλλά και τα ερωτήματα που κλήθηκαν να απαντήσουν.\nΣ’ αυτόν τον υπαρκτό εκδημοκρατισμό της γνώσης ορθώνονται τρεις γκρίνιες. Η μία είναι η άρνηση της τεχνολογίας, εξαιτίας των πιθανών κινδύνων που έχει η ανάπτυξή της. Ο Πολ Βιρίλιο, για παράδειγμα, έγραψε την «Πληροφοριακή Βόμβα». Είναι σίγουρος ότι η κοινωνία της γνώσης ενέχει κινδύνους, αλλά άγνωστους. Δεν τους ξέρει, αλλά…υπάρχουν. Η δεύτερη γκρίνια έχει να κάνει με τα «παιδάκια της Αφρικής». Το ακούμε για κάθε νέα τεχνολογία: «Τι να το κάνω εγώ το εμβόλιο για το Αλτσχάιμερ2, όταν τα παιδιά της Αφρικής δεν έχουν ούτε ασπιρίνη για τον πυρετό;». Το επιχείρημα έχει εν μέρει λογική. Πραγματικά «τι να το κάνεις το εμβόλιο για το Αλτσχάιμερ, αν δεν έχεις Αλτσχάιμερ;». Αν όμως αποκτήσεις, το πρώτο που ξεχνάς είναι τα «παιδάκια της Αφρικής». Η τρίτη γκρίνια έχει να κάνει με το διαβόητο «ψηφιακό χάσμα». Βέβαια, καμιά τεχνολογία, καμιά επιστημονική επανάσταση δεν διαχέεται αμέσως σε όλη την υφήλιο.\nΟ Γουτεμβέργιος τύπωσε την πρώτη Βίβλο το 1455· ωστόσο στην Ελλάδα η τυπογραφία ήρθε στις αρχές του 19ου αιώνα. Όσο για το τυπωμένο βιβλίο, ακόμη πασχίζουμε να γίνει κτήμα του ελληνικού λαού. Το σημαντικό, όμως, είναι ότι η επανάσταση έγινε και ακόμη προχωρεί. Εξάλλου, αυτοί που μιλούν για ψηφιακό χάσμα στην Αφρική πρέπει να αναλογιστούν ποιο είναι το τυπογραφικό χάσμα του δυτικού κόσμου με την Αφρική.\nΟι μαθητές κλήθηκαν μεταξύ άλλων να γράψουν την περίληψη του παραπάνω κειμένου σε 100-120 λέξεις αλλά και να αναπτύξουν ως ομιλητές σε σχολική ημερίδα με θέμα τη χρήση του διαδικτύου σε ένα κείμενο 500-600 λέξεων τις απόψεις τους σχετικά με τις υπηρεσίες που προσφέρει το διαδίκτυο στη διάδοση της γνώσης και τους τρόπους με τους οποίους μπορεί αυτό να αξιοποιηθεί δημιουργικά στο πλαίσιο του σχολείου.\nΌλα τα θέματα μπορείτε να τα δείτε εδώ (αρχείο PDF).\nPrevΠροηγουμενοΠαίξε Vodafone NetPolis και κέρδισε tablet και smartphone!\nΝεοτεροΑπογραφή 2011 και πώς την “αξιοποιούν” οι εταιρίες σταθερής τηλεφωνίαςNext\ninternet, μαθητές, πανελλαδικές εξετάσεις, πανελλήνιες, σχολεία


Άρμα Θέσπιδος- Μαριβώ "Το Παιχνίδι του Έρωτα και της Τύχης"\nΜε έναν δεύτερο κύκλο παραστάσεων συνεχίζει το δημιουργικό του ταξίδι το Άρμα Θέσπιδος του ΔΗ.ΠΕ.ΘΕ.Πάτρας, σε συνεργασία με το Διεθνές Φεστιβάλ Πάτρας.\n"Το Παιχνίδι του Έρωτα και της Τύχης" του Μαριβώ, θα απολαύσουν αρχικά οι θεατές στο Μαζαράκι Αχαΐας την Κυριακή 2 Ιουλίου 2017 στις 21:15, σε σκηνοθεσία Χρήστου Στρέπκου.\nΩρα έναρξης παραστάσεων:21:15\nΔ-3 Α. ΚΑΣΤΡΙΤΣΙ\nΤΡ-4 ΦΕΣΤΙΒΑΛ-ΤΕΝΝΙΣ ΝΙΚΗ\nΠΕ-6 ΠΑΡΑΛΙΑ ΕΡΓ. ΚΑΤ.\nΚ-9 ΑΚΤΑΙΟ ΠΛΑΤΕΙΑ\nΔ-10 ΦΕΣΤΙΒΑΛ ΘΕΑΤΡΑΚΙ ΙΤΙΕΣ\nΤΡ-11 ΖΙΤΣΑ ΙΩΑΝΝΙΝΩΝ\nΤΕ-12 ΡΟΔΟΤΟΠΙ ΙΩΑΝΝΙΝΩΝ\nΣ-15 ΠΕΡΙΒΟΛΑ ΓΗΠΕΔΟ ΜΠΑΣΚΕΤ\nΚ-16 ΑΝΩ ΑΛΙΣΣΟΣ ΔΗΜ. ΣΧΟΛΕΙΟ\nΔ-17 ΦΕΣΤΙΒΑΛ ΠΛΑΖ\nΤΕ-19 ΑΡΑΧΩΒΙΤΙΚΑ ΤΙΤΑΝ\nΠΕ-20 ΠΡΟΑΣΤΕΙΟ, 40 ΔΣ\nΠΑ-21 ΓΑΛΑΤΑΣ ΑΙΤΩΛΟΑΚΑΡΝΑΝΙΑΣ\nΣ-22 ΔΑΦΝΗ ΗΛΙΔΑΣ\nΔ-24 ΦΕΣΤΙΒΑΛ ΝΟΤΙΟ ΠΑΡΚΟ\nΤΡ-25 ΠΛΥΤΡΑ ΛΑΚΩΝΙΑΣ\nΤΕ-26 ΜΟΝΕΜΒΑΣΙΑ ΚΑΣΤΡΟ\nΠΕ-27 ΜΟΛΑΟΙ ΛΑΚΩΝΙΑΣ\nΣ-29 ΛΑΓΑΝΑΣ ΗΛΙΑΣ\nΚ-30 ΠΑΡΑΣΚΕΥΗ ΑΙΓΙΑΛΕΙΑΣ\nΔ-31 ΜΟΝΑΣΤΗΡΑΚΙ ΦΩΚΙΔΑΣ


Πόνος, πείνα, δυστυχία - Πώς ζουν οι Κούρδοι στη β. Συρία μετά την τουρκική εισβολή - ONE TV\nΠόνος, πείνα, δυστυχία – Πώς ζουν οι Κούρδοι στη β. Συρία μετά την τουρκική εισβολή\nΟ πόλεμος είναι η συνέχεια της πολιτικής με άλλα μέσα, λέει ένα παλαιό γνωμικό. Όμως πρόκειται για μια «συνέχεια» που προκαλεί ανθρώπινο πόνο, δυστυχία και απώλειες. Αυτά έχει προκαλέσει και η τουρκική εισβολή στη βόρεια Συρία. Έχει σκορπίσει το θάνατο σε Κούρδους άμαχους και ανάγκασε πολλούς να εγκαταλείψουν την πατρογονική τους γη, προκειμένου να σωθούν. Την ώρα που η Τουρκία λέει ότι από τις επιχειρήσεις της προκύπτουν το πολύ 50.000 εκτοπισμένοι, ο ΟΗΕ μιλάει για 160.000 εκτοπισμένους, ενώ διάφορες ανθρωπιστικές οργανώσεις ανεβάζουν τον αριθμό στις 300.000. Πείνα, ανέχεια, φόβος, πόνος. Έτσι ζούνε οι Κούρδοι στη βόρεια Συρία μετά την τουρκική εισβολή. Δείτε το βίντεο και θα καταλάβετε.


Το Cumberland Ξενοδοχείο είναι ξενοδοχείο 4 αστέρων που προσφέρει άνετα δωμάτια με υπέροχη θέα στα μέρη όπως Πάρκο Marble Arch Hyde και Πάρκο Oxford Street Hyde. Το φημισμένο ξενοδοχείο κατασκευάστηκε το 1930 και ανακαινίστηκε το 2004.\nΒρίσκεται σε απόσταση περίπου 30 λεπτών με τα πόδια από Theatre Museum. Στην περιοχή του ξενοδοχείο θα βρείτε παμπ, εστιατόρια και κέντρα διασκέδασης.\nΤο Cumberland Ξενοδοχείο διαθέτει 1019 δωμάτια σε 8 ορόφους. Προσφέροντας κομψή εσωτερική διακόσμηση, τα δωμάτια είναι εξοπλισμένα με σύγχρονη επίπλωση και βραστήρα, παροχές για καφέ και τσάι και πλυντήριο πιάτων για αυτοεξυπηρέτηση.\nΞεκινήστε τη μέρα σας με ζεστό πρωινό που σερβίρεται στην τραπεζαρία. Τα πιάτα βρετανικής κουζίνας σερβίρονται στο εποχικό εστιατόριο. Το lounge bar σερβίρει απογευματινά τσάγια, καφέδες και κοκτέιλ.\nΟι επισκέπτες θα περπατήσουν 15-λεπτά μέχρι το σταθμό του μετρό Κάστρο του Lancaster. Θα σας πάρει περίπου 15 λεπτά για να φτάσετε στο London City αεροδρόμιο οδικώς.\nΤο κατάλυμα προσφέρει ανελκυστήρα, ανταλλακτήριο συναλλάγματος και αποθήκευση αποσκευών και υπηρεσία μετάφρασης, προβολέα ταινιών και παροχές τηλεδιάσκεψης για να ανταποκρίνεται στις ανάγκες των πελατών.\nΤο κατάλυμα προσφέρει κέντρο φίτνες, καρδιοαγγειακό εξοπλισμό και γυμναστήριο να είναι στη φόρμα οι επισκέπτες.\nΞενοδοχείο Erdarelli 2*, Ρώμη - Ιταλία;\nΞενοδοχείο Les Ottomans 5*, Κωνσταντινούπολη - Τουρκία;\nΞενοδοχείο Gulhane Park 4*, Κωνσταντινούπολη - Τουρκία;\nΞενοδοχείο Elan 3*, Κωνσταντινούπολη - Τουρκία;\nΞενοδοχείο Kafkas , Αττάλεια - Τουρκία;\nΠανδοχείο Boulevard 4*, Σάο Πάολο - Βραζιλία;\nΞενοδοχείο Compass Skyview 5*, Μπανγκόκ - Ταϊλάνδη;\nΞενοδοχείο Park 4*, Τόκιο - Ιαπωνία;\nΞενοδοχείο Radisson Blu Palais 5*, Βιέννη - Αυστρία;\nBed and Breakfast Re Di Bed , Νάπολη - Ιταλία;\nΞενοδοχείο Ac Sport Village 3*, Μπανγκόκ - Ταϊλάνδη;\nΠανδοχείο Sawasdee Sukhumvit 2*, Μπανγκόκ - Ταϊλάνδη;\nΞενοδοχείο Elizabeth 3*, Μπανγκόκ - Ταϊλάνδη;\nΞενοδοχείο Sunrise , Νάπολη - Ιταλία;\nΞενοδοχείο Khaosan Origami 2*, Τόκιο - Ιαπωνία;\nΞενοδοχείο Ozhan , Αττάλεια - Τουρκία;\nBed and Breakfast Duomo 89 , Νάπολη - Ιταλία;\nΞενοδοχείο Elia 3*, Νάπολη - Ιταλία;\nΞενοδοχείο Galleria 10 4*, Μπανγκόκ - Ταϊλάνδη;


@ntistasi.gr: ΑΝΑΚΟΙΝΩΣΗ ΓΙΑ ΤΟΝ ΑΓΩΝΑ ΣΤΟ BANQUET\nΗ εργοδοσία αποδέχεται την επαναπρόσληψη 7 εργαζομένων πλην του Β. Κιτσώνη (οι 7 συνάδελφοι δήλωσαν πως δε θέλουν να επιστρέψουν για εργασία στο BANQUET).\nΣτον Β. Κιτσώνη θα δοθεί ασφάλιση από τον 10/2010 έως 2/2011, ώστε να συμπληρώσει τις προϋποθέσεις για ταμείο ανεργίας.\nΓια οφειλές δεδουλευμένων θα καταβληθούν στους εργαζόμενους 55.000 ευρώ συν την αμοιβή του δικηγόρου τους. Σε αυτό το ποσό δεν περιλαμβάνονται οι αποζημιώσεις απολύσεων / δώρα / επιδόματα που έχουν ήδη εισπράξει (16.970 ευρώ για τους 8 συναδέλφους).\nΩς αποζημίωση για τις ασφαλιστικές εισφορές των 3 μηνών αναστολής λειτουργίας του Banquet το καλοκαίρι συμφωνήθηκε η 3μηνη σύμβαση από 10/2010 έως 1/2011 για τον 1 συνάδελφο και η πληρωμή των ασφαλιστικών εισφορών στους άλλους 6 συναδέλφους με το ποσό των 7.800 ευρώ.\nΗ εταιρία αποδέχεται την καταβολή 295 ενσήμων σε 3 συναδέλφους για παρελθόντα έτη.\nΗ εργοδοσία ανακαλεί τις 18 μηνύσεις που κατέθεσε εναντίον 16 συναγωνιστών και θα ζητήσει την αθώωση για όσες κατηγορίες πάνε αυτεπάγγελτα στο δικαστήριο. Δεν έχει καμία απαίτηση (λόγω ασφαλιστικών μέτρων κλπ.) έναντι των εργαζομένων, της Επιτροπής Αλληλεγγύης και συμπαραστεκόμενων σωματείων. Τα αντίστοιχα (ανακλήσεις μηνύσεων) ισχύουν και για την πλευρά των εργαζομένων. Η εργοδοσία θα καταβάλει όλα τα δικαστικά έξοδα που θα προκύψουν για τις παραπάνω διαδικασίες.\nΩς απόρροια της συμφωνίας, οι εργαζόμενοι θα αποσύρουν τις καταγγελίες/αγωγές ενάντια στην εργοδοσία.\n..ο αγώνας μας δικαιώνεται…\nΜετά από 6 μήνες αγώνα, οι εργαζόμενοι του Banquet και όλοι οι συναγωνιστές τους δικαιωθήκαμε. Αναγκάσαμε την σκληρή εργοδοσία (εκπρόσωπο σ’ αυτό τον αγώνα όλων των μεγαλοεργοδοτών του κλάδου) σε πλήρη υποχώρηση. Αυτή η εργοδοσία, που απέλυσε με εξώδικο τον Β. Κιτσώνη και δήλωνε πως τον προσέλαβε για λόγους φιλανθρωπίας, που έκλεισε το κατάστημα από τις 15 Μάη ως τις 20 Αυγούστου εκβιάζοντας οικονομικά τους εργαζόμενους, που χρησιμοποίησε τα πολιτικά της μέσα για να πάει το θέμα στη Βουλή και τα ΜΜΕ προς όφελός της, που απείλησε και τραμπούκισε, που προβόκαρε τις συγκεντρώσεις μας έξω από το κατάστημα, που έστησε βιομηχανία ψευδο-μηνύσεων και ασφαλιστικών μέτρων ενάντια στους συναδέλφους και συναγωνιστές, που χρησιμοποίησε την Ασφάλεια για να συλλάβει εργαζόμενους-συναγωνιστές και να ποινικοποιήσει τον αγώνα μας, που αρνούνταν πως χρωστάει οτιδήποτε στους εργαζόμενους, που χρησιμοποίησε τους υπόλοιπους εργαζόμενους του καταστήματος για να υποσκάψει-διαιρέσει την κινητοποίηση. Απέναντι σ’αυτή την εργοδοσία και τα κρατικά της όπλα, δεν τρομοκρατηθήκαμε, δεν υποχωρήσαμε, φτάσαμε αυτό τον αγώνα μέχρι τέλους, μέχρι τη νίκη. Καθόλου δεν μειώνει την αξία αυτής της νίκης η μη επιστροφή στη δουλειά των συναδέλφων μας, μιας και οι λόγοι αυτής της επιλογής τους (παρά τη δική μας αντίθετη άποψη, και τις πιέσεις που ασκήσαμε να επιστρέψουν στην εργασία τους) είναι ανθρώπινοι και απόλυτα κατανοητοί. Αντίθετα, οι συγκεκριμένοι 8 συνάδελφοι στάθηκαν με το κεφάλι ψηλά σε όλες τις μεγάλες δυσκολίες αυτού του αγώνα και δίνουν το παράδειγμα σε όλους τους εργαζόμενους που δεν εκφράζουν και οργανώνουν την αγανάκτηση και την οργή τους για τις μεσαιωνικές συνθήκες εργασίας. Αυτοοργανωνόμαστε – Αγωνιζόμαστε – Νικάμε.\n…η αλληλεγγύη όπλο των εργατών…\nΣτον αέρα απο.. 10/18/2010 02:01:00 μ.μ.


Τουρκία Αεροπορικά Εισιτήρια, Πτήσεις και Προσφορές Εισητηρίων για Τουρκία\nΟδηγός Πτήσεων για την Τουρκία\nΚαθισμένη πάνω στην Μέση Ανατολή και εκτεινόμενη μεταξύ Ασίας και Ευρώπης, η Τουρκία είναι μια ακμάζουσα χώρα, όπου οι σύγχρονοι Τούρκοι ζουν αρκετά άνετα υπό όλο το βάρος των βιβλικών και ιστορικών αναφορών της χώρας τους. Η αρχιτεκτονική της, που χρονολογείται από την εποχή της Κωνσταντινούπολης και της Εφέσου, αποτελεί μόνο μια μικρή απόδραση από τις παραλίες, όπου τα πάλαι ποτέ πεδία μαχών των ελληνικών θρύλων σφύζουν από τουρίστες που απολαμβάνουν την ηλιοθεραπεία τους.\nΜε πολιτισμό που εκτείνεται σε βάθος 10.000 χρόνων, θα χρειαζόταν κανείς πιθανότατα αρκετά χρόνια για να δει όλα τα αξιοθέατα της Τουρκίας. Ακόμα όμως κι' αν βρίσκεστε εκεί για μερικές μέρες, μην παραλείψετε να επισκεφτείτε το Σαφράνμπολου, την Ούρφα, την Τροία και τον τάφο του Ρούμι στο Ικόνιο (τούρκικα : Konya). Χαμένοι συχνά ανάμεσα στα Ρωμαϊκά, Ελληνικά και Οθωμανικά μνημεία, τα μεγαλοπρεπή μνημεία ταφής στη Λυκία, λαξευμένα από τους γηγενής, αξίζουν αναμφίβολα τον χρόνο σας. Κατευθυνθείτε ανατολικά στο Όρος Νέμρουτ, για να δείτε μια σχετικά πρόσφατη αρχαιολογική ανακάλυψη της προ-Ρωμαϊκής εποχής. Αν αισθάνεστε ότι έχει πάρει υπερβολική δόση αρχαίας ιστορίας, επισκεφτείτε ορισμένα από τα σωζόμενα έως σήμερα Ορθόδοξα μοναστήρια, που πλημμυρίζουν την ύπαιθρο ή κατευθυνθείτε στις παραλίες της Σμύρνης προς την πλευρά του Αιγαίου ή προς την Τουρκική Ριβιέρα στην Ατάλεια προς την Μεσόγειο.\nΗ περιήγηση στα αξιοθέατα στην Τουρκία σίγουρα θα σας ανοίξει την όρεξη- δοκιμάστε ένα πιάτο παραδοσιακών μεζέδων με τυρί, ελιές, και πίκλες για ορεκτικά. Προσθέστε μερικά κεμπάμπ, ένα ποτήρι ρακί και είστε έτοιμοι να απολαύσετε ένα πλήρες Τουρκικό γεύμα. Αφήστε χώρο στο στομάχι σας για τα περίφημα λουκούμια- που διατίθενται σε μεγάλη ποικιλία γεύσεων, καθώς δεν θα μπορέσετε να σταματήσετε μόνο στο ένα. Κατά την διάρκεια του μήνα του Ραμαζανιού, μερικά καταστήματα μπορεί να είναι κλειστά κατά την διάρκεια της νηστείας, αλλά η Τουρκία είναι αρκετά ένα αρκετά σύγχρονο κράτος και θα μπορέσετε να βρείτε αρκετά εστιατόρια για να φάτε και να πιείτε.\nΚράτηση Αεροπορικών Εισιτηρίων για Τουρκία\nΟι πτήσεις για Τουρκία είναι πιο φθηνές όταν κατευθύνεται κανείς προς το κύριο διεθνές αεροδρόμιο της Κωνσταντινούπολης (IST). Η πόλη διαθέτει επίσης και μικρότερο αεροδρόμιο (SAW), που διαχειρίζεται την κίνηση από της Ευρωπαϊκές Εταιρείες χαμηλού κόστους. Μμπορείτε επίσης να κλείσετε μια πτήση για Αττάλεια (AYT), Μύλασα (Milas)-Αλικαρνασσό (Bodrum) (BJV), Μούγλα (Mugla) (DLM), Άγκυρα (ESB), Σμύρνη(ADB), Μπούρσα (BTZ) και για μια σειρά άλλα μικρότερα επαρχιακά αεροδρόμια, αλλά αυτό εξαρτάται από την χρονική περίοδο κατά την οποία ταξιδεύετε.\nΑπο την Ελλάδα μπορεί κανείς να ταξιδέψει εύκολα απ’ευθείας στην Τουρκία προς Κωνσταντινούπολη και Σμύρνη, με τις αεροπορικές εταιρείες Aegean, Turkish Airlines και την low cost Pegasus Airlines. Εάν επιθυμείτε να ταξιδέψετε στην Άγκυρα ή κάποια άλλη πόλη της Τουρκίας κοίταξτε πρώτα απ’ολα τις πτήσεις της Pegaus με ανταπόκριση καθώς έχει ψηφιστέι μία απο τις φθηνότερες αεροπορικές εταιρείες χαμηλού κόστους στην Ευρώπη. Απο την Θεσσαλονίκη υπάρχουν επίσης απ’ευθείας πτήσεις προς Κωνσταντινούπολη με την Aegean και την Turkish Airlines.\nΠότε να ταξιδέψετε και ο Καιρός\nΗ Μεσογειακή ακτή της Τουρκίας έχει ζεστά, υγρά καλοκαίρια και ήπιους χειμώνες. Βαθύτερα στην ενδοχώρα, η εποχιακές θερμοκρασίες είναι πιο ακραίες, παρόλο που τα καλοκαίρια είναι λιγότερο υγρά. Προς την ανατολή, οι χειμώνες επιφυλάσσουν βαριές χιονοπτώσεις και θερμοκρασίες που πέφτουν έως και τους -12 °C , ενώ η καλοκαιρινές θερμοκρασίες μπορούν να αγγίξουν έως και τους 45°C. Στην βορειοανατολική ακτή, οι θερμοκρασίες είναι και πάλι ήπιες με ζεστά καλοκαίρια και ψυχρούς χειμώνες, αλλά σημαντικά περισσότερες βροχές σε σχέση με την υπόλοιπη χώρα.\nΟι ακτές της Μεσογείου και του Αιγαίου είναι στην καλύτερη εποχή τους από τον Απρίλιο ως τον Οκτώβρη. Εκτός και αν επισκέπτεστε την χώρα για σκι, είναι καλύτερο να αποφύγετε τις κεντρικές και ανατολικές περιοχές στο ζενίθ του καλοκαιριού ή του χειμώνα, όταν έξω επικρατεί πολύ ζέστη ή πολύ κρύο για να απολαύσετε την χώρα. Η ακμή της τουριστικής σεζόν διαρκεί από τον Ιούνιο έως τον Σεπτέμβριο, οπότε είναι καλύτερο να την επισκεφτείτε από τον Απρίλιο ως τον Ιούνιο ή τον Οκτώβριο για να αποφύγετε τις υψηλές χρεώσεις για διαμονή και αεροπορικά εισιτήρια.\nΑν σχεδιάζετε να επισκεφτείτε τα τζαμιά της Τουρκίας, θυμηθείτε ότι οι γυναίκες θα πρέπει να φοράνε μαντήλα, οπότε βεβαιωθείτε ότι έχετε πάρει κάποια μαζί σας ή αγοράστε κάποια από ένα τοπικό κατάστημα.


RADAR: Ο ΑΓΡΥΠΝΟΣ ΦΡΟΥΡΟΣ: ΤΟΥΡΚΙΑ και ΝΕΟΟΘΩΜΑΝΙΚΟ ΣΥΡΙΖΙΣΤΑΝ: Εθνικοί κίνδυνοι και Παιδεία\nΤΟΥΡΚΙΑ και ΝΕΟΟΘΩΜΑΝΙΚΟ ΣΥΡΙΖΙΣΤΑΝ: Εθνικοί κίνδυνοι και Παιδεία\nΗ Τουρκική προκλητικότητα έναντι της Ελλάδος και της Κύπρου έχει προσλάβει απροκάλυπτα μορφή απειλής πολέμου.\nΌταν η ίδια η πολιτική ηγεσία της χώρας αναδέχεται αβάσιμους ισχυρισμούς, όπως, π.χ., ότι η Ελλάδα «κατέχει» «Τουρκικά» νησιά στο Αιγαίο, και καθιστά τους ισχυρισμούς αυτούς επίσημες θέσεις της Τουρκικής εξωτερικής πολιτικής.\nΌταν η ίδια πολιτική ηγεσία αμφισβητεί ανοικτά διεθνείς Συνθήκες, το Διεθνές Θαλάσσιο Δίκαιο, τα σύνορα μεταξύ των δύο χωρών και επιδίδεται σε πράξεις αμφισβητήσεώς τους.\nΌταν η ίδια αναλαμβάνει επί μήνες στρατιωτικές ασκήσεις σε τεράστιες γεωγραφικές περιοχές του Αιγαίου και προβάλλει χάρτες για δήθεν «δικαιώματα» της Τουρκίας για έρευνα και διάσωση στο μισό Αιγαίο.\nΌταν απειλεί ότι δεν θα επιτρέψει στην Κύπρο να συνεχίσει τις έρευνες και την αξιοποίηση του φυσικού της αερίου στην ΑΟΖ της ελεύθερης Κύπρου.\nΌταν προβάλλει την «αποφασιστικότητά» της να «συμμετάσχει» στην αξιοποίηση των ενεργειακών κοιτασμάτων της Ανατολικής Μεσογείου, σε βάρος, προφανώς της ΑΟΖ της Ελλάδος και της Κύπρου\nΤότε είναι σαφές ότι η χώρα βρίσκεται μπροστά σε απειλή πολέμου και ότι επιβάλλεται να σημάνει συναγερμό και να κινητοποιηθεί για να αντιμετωπίσει την απειλή.\nΔεν αρκούν όμως μόνο η στρατιωτική ετοιμότητα και η διπλωματική δράση. Καταλυτικής σημασίας είναι πάντα...\nη οικονομική κατάσταση της χώρας και το αδιέξοδο στο οποίο έχει εγκλωβισθεί, με μια πολιτική χωρίς προοπτική και ελπίδα.\nΎστερα από οκτώ χρόνια πολιτικής λιτότητας, εσωτερικής υποτιμήσεως, φτωχοποιήσεως και υποβαθμίσεως, οι ελπίδες είναι από αναιμικές μέχρι ανύπαρκτες. Για όποιον θέλει να δει κατάματα την αλήθεια, το αδιέξοδο αυτό δεν εξηγείται μόνο με την εσωτερική κακοδαιμονία. Έχει, δυστυχώς, πολύ βαθύτερες ρίζες, που συνδέονται με τον εγκλωβισμό της χώρας σε μια δήθεν Ευρωπαϊκή κοινή αγορά, που έγινε όμως παγκόσμια, και σε μια δήθεν Ευρωπαϊκή Ένωση, που έγινε μόνο Ένωση αγορών και όχι μόνο Ευρωπαϊκών. Η χώρα, κάτω από τις συνθήκες αυτές, έχασε κάθε έλεγχο πάνω στο πεπρωμένο και την πορεία της.\nΤο ερώτημα είναι αμείλικτο. Μπορεί και πρέπει η Ελλάδα να συνεχίσει μοιρολατρικά μια αδιέξοδη πορεία, που την οδηγεί, στο όνομα δήθεν της Ευρώπης, στον Τρίτο Κόσμο;\nΕάν τα ιδεολογήματα αυτά διακινούνταν απλώς στον χώρο των ιδεών, το πρόβλημα θα ήταν μικρό, γιατί ο κοινός νους θα τα απέρριπτε και θα τα έθετε στο περιθώριο.\nΣτη σημερινή όμως περίπτωση τα πράγματα είναι πολύ διαφορετικά. Έρχεται το ίδιο το κράτος και χρησιμοποιεί την κρατική εξουσία για να τα επιβάλει στον Ελληνικό λαό ως επίσημη ιδεολογία. Υπήρξαν προσπάθειες και μεθοδευμένες πολιτικές από την εποχή Σημίτη και Γιώργου Παπανδρέου. Η πολιτική αυτή συνεχίσθηκε και επί Νέας Δημοκρατίας. Χρειάσθηκε ισχυρή πίεση από τον τότε πρωθυπουργό Κώστα Καραμανλή στην υπουργό Παιδείας Γιαννάκου για να αποσύρει το βιβλίο Ιστορίας της Στ’ Δημοτικού της Μαρίας Ρεπούση.\nΕτικέτες ΑΝΘΕΛΛΗΝΙΣΜΟΣ, ΑΦΕΛΛΗΝΙΣΜΟΣ, ΕΘΝΙΚΑ ΘΕΜΑΤΑ, ΕΘΝΙΚΗ ΑΜΥΝΑ, ΝΕΑΡΧΟΥ, ΞΕΦΤΙΛΙΚΙΑ, ΠΑΙΔΕΙΑ, ΣΥΡΙΖΑ, ΤΟΥΡΚΙΑ


Redfly Planet: Όταν ο σκηνοθέτης μεταμορφώνει τις συγκεντρωσούλες του ΣΥΡΙΖΑ σε λαοθάλασσες\nΌταν ο σκηνοθέτης μεταμορφώνει τις συγκεντρωσούλες του ΣΥΡΙΖΑ σε λαοθάλασσες\nΗ εικόνα της λαοθάλασσας της Θεσσαλονίκης, από την Αυγή\nΤην ίδια στιγμή ένας φίλος του μπλογκ ( τον οποίο και ευχαριστούμε) φωτογράφισε την λαοθάλασσα από παρακείμενη πολυκατοικία.\nΑκριβώς τα ίδια έγιναν και χθες στην Πάτρα. Τα ίδια ακριβώς πανό, τα ίδια ακριβώς κιγκλιδώματα και σκαλωσιές, ώστε να περιορίσουν το πλάτος της συγκέντρωσης και να αυξήσουν το βάθος, και όλα τα μέσα ενημέρωσης παρόντα να μιλούν για πλήθος λαού που θυμίζει εποχές του ΠΑΣΟΚ του 80.\nΜόνο που στην πραγματικότητα ήταν 1.000 με 1.500 άτομα, οι περισσότεροι περαστικοί που ψώνιζαν Τρίτη βράδυ στο κέντρο της Πάτρας και είπαν να δουν από κοντά τον νέο ροκ σταρ της πολιτικής σκηνής. Ο οποίος ήταν να βγει στις 20:00 αλλά τελικά λόγω χαμηλής προσέλευσης κόσμου ξεκίνησε στις 21:00.\nΚαι μιας και είπαμε ΠΑΣΟΚ της δεκαετίας του 80, για δείτε συριζόπουλα πως ήταν μια συγκέντρωση του 1985 (ούτε καν του 1981) με ομιλητή τον μέντορα του Αλέξη, Ανδρέα Παπανδρέου.\nΚόκκινη προπαγάνδα εκτοξεύθηκε από Redfly στις 22:24\nΑνώνυμος 22 Μαΐου 2014 - 1:33 π.μ.\nο φωτογραφος της πρωτης φωτογραφιας χρησιμοποιησε υπερ ευρυγωνιο φακο που ως γνωστον μεγαλωνει το βαθος πεδιου φερνοντας πιο κοντα τα αντικειμενα (οπαδοι συριζα) , κατι που ειναι ευκολα αντιληπτο απο την υπερβολικη παραμορφωση των κτιριων\nο φωτογραφος της δευτερης φωτογραφιας πιθανοτατα κανονικο φακο- κανονικος φακος ειναι αυτος που προσεγγιζει το πως βλεπει το ματι... την πραγματικοτητα δηλαδη...\nRedfly 22 Μαΐου 2014 - 2:58 π.μ.\nΤα παραπάνω, για το σχόλιο που μόλις διαγράφηκε.\nΕπίσης ο πρώτος σχολιαστής να προσθέσει κάποιο ψευδώνυμο σε επόμενο σχόλιο. Μην αρχίσουμε πάλι τα ίδια. Απλός είναι ο κανόνας.\nΠαυλίνκο 27 Μαΐου 2014 - 11:12 μ.μ.\nsorry δεν ηξερα πρωτη φορα γραφω σχολιο (εγω που εγραψα για το φωτογραφο ειμαι)... πως το κανουμε; κατω απ το σχολιο γραφω κατι? ας πουμε\nRedfly 27 Μαΐου 2014 - 11:23 μ.μ.\nΌπως θες, είτε στον τίτλο, είτε στο τέλος.\nΓια να μπορεί δηλαδή να γίνει και κάποια συζήτηση.\nΠαυλίνκο 28 Μαΐου 2014 - 2:17 π.μ.\nτωρα ειναι οκ δηλαδη; τες πα , ενα φωτογραφικο ειρωνικο σχολιο ηταν... πραγματικα θα μπορουσε να χρησιμοποιηθει σε μαθηματα φωτογραφιας με τιτλο : φακος κ παραμορφωση\nΑνώνυμος 22 Μαΐου 2014 - 12:13 μ.μ.\nΧάχα ωραίος ο Τσίπρας. Ζήλεψε τον μπιρσιμ;\nΑνώνυμος 23 Μαΐου 2014 - 12:32 π.μ.\nε τότε αν είναι έτσι να ξαναψηφίσω νδ\nRedfly 23 Μαΐου 2014 - 12:36 π.μ.\nΑυτή είναι η άποψη των συριζαίων για τρολάρισμα ?\nΑνώνυμος 23 Μαΐου 2014 - 2:54 μ.μ.\nειναι τουλαχιστον ΝΤΡΟΠΗ το ιστορικο ΚΚΕ να πανηγυριζει για τη "μικρη" συγκεντρωση του ΣΥΡΙΖΑ (που δεν ηταν μικρη κ το ξερετε)..να δουμε κι εσας με τη λαοθαλασσα στο πεδιον του αρεως τι θα παρετε...κανα 5-6% κ πολυ σας ειναι!\nRedfly 23 Μαΐου 2014 - 3:08 μ.μ.\nΔεν πανηγυρίζουμε με τίποτα,\nαπλά καταδεικνύουμε την γελοιότητά σας, να προσπαθείτε να δείξετε μεγάλες συγκεντρώσεις ενώ δεν είναι, και παράλληλα τα μέσα ενημέρωσης να τις συγκρίνουν με το ΠΑΣΟΚ του 81-85. Ελεος δηλαδή, έχετε καταντήσει την πολιτική, λούνα παρκ.\nΗ ντροπή λοιπόν, δεν υπάρχει καν στο λεξιλόγιο του ΣΥΡΙΖΑ. Την έχουν αντικαταστήσει το θράσος, η υποκρισία και η βρωμιά.\nΕσύ αντίθετα, εύχεσαι να πάρουμε 5-6%, το οποίο μάλιστα θα μας είναι και πολύ, όπως λες. Μόνο που δεν καταλαβαίνεις όταν το λες και το εύχεσαι, ότι δεν εύχεσαι σε εμάς κάτι κακό, αλλά στο εαυτό σου τον ίδιο.\nΔιότι το ποσοστό που θα πάρει το ΚΚΕ σε αυτές τις εκλογές ή στις επόμενες και τις μεθεπόμενες, θα είναι μια εικόνα για το κατα πόσο αξίζουν οι Έλληνες εργαζόμενοι, να έχουν ένα κομμουνιστικό κόμμα σαν το ΚΚΕ. Και αυτό δεν είναι υπεροψία, αλλα΄μια αντικειμενική πραγματικότητα. Άλλο εαν δεν μπορείς να την καταλάβεις ακόμα.\nΑνώνυμος 23 Μαΐου 2014 - 9:05 μ.μ.\nhttp://www.tanea.gr/news/ekloges2014/article/5120998/koytsoympas-isxyropoihste-to-kke-se-oles-tis-kalpes-kai-tis-dyo-kyriakes/ για κοιτα τη φωτο απο το αρθρο...30 λεπτα πριν βγει ο κουτσουμπας...\nRedfly 23 Μαΐου 2014 - 9:12 μ.μ.\nΝαι τι ?\nΑνώνυμος 23 Μαΐου 2014 - 10:46 μ.μ.\nΝταξ... καποιοι αλλοι χρισημοποιουν μεθοδους οπως αυτες https://twitter.com/amantomatimou/status/469892783822884864... Η χρηση ευρυγωνιου φακου σας πειραζει? Ενοειτε πως ειναι εκλογες σε 2 μερουλες και επομενως θα αξιοποιησεις όσες μεθοδους μπορεις για να δημιουργησεις κλιμα ειτε παλευεις για να παιρνεις 5 ήτε 25 ητε και 0,5%. Ας μου υποδειξει καποιος ενα κομα που δεν το κανει.\nΣε τελικη αναλυση το βασικό ειναι να εκμεταλευτεις τις εκλογες και το οποιο βημα που σου δηνεται για να αναδηξεις στον κοσμο αυτα που θεωρεις επιδικα για μια δοσμενη συγκηρια και επομενως το να δημιουργεις κλιμα εχει να υπηρετησει εναν τετοιο σκοπό.\nΑλλα απο την αλλη ρε παιδες, το να καταπιανεται κανεις απο κατι τετοιο για να κανει κριτικη ειναι τερμα οπορτουνισμος που βρωμαει μικροαστιλα απο χιλιομετρα .Κουτσουμπολιστικο, κιτρινο και τελειως απολιτικο. Δεν ταιριαζουν αυτα σε κομουνιστες και αγωνιστες ανθρωπους...Αν βεβαια υπαρχουν τετοιοι σε αυτο το Blog\nRedfly 23 Μαΐου 2014 - 11:01 μ.μ.\nΚαταρχάς το ΚΚΕ είναι ένα κόμμα που δεν το κάνει. Δεν κοροιδεύει τον κόσμο με σκηνοθετικά κολπάκια και ούτε λέει, παρότι κάνει τις μεγαλύτερες συγκεντρώσεις απο όλους, πως έχει λαοθάλασσες στις συγκεντρώσεις του.\nΔεύτερον το παρον μπλογκ έχει πάνω από 8.500 αναρτήσεις, στην πλειοψηφία τους πολιτικές αναλύσεις είτε δικές μας, είτε αναδημοσιεύσεις. Τώρα έρχεσαι εσύ, βλέπεις ένα θέμα που δεν σου αρέσει προσωπικά, διότι αποκαλύπτει πως ο ΣΥΡΙΖΑ είναι ένας θίασος απατεώνων και ότι θα κάνει τα πάντα (μα τα πάντα) για να πάρει την εξουσία και κρίνεις πως εμείς είμαστε οπορτουνιστές, μικροαστοί, κουτσομπόληδες, απολίτικοι (μάζευε χαρακτηρισμούς) ....\nΚαι μάλιστα χωρίς να τηρήσεις τους κανόνες του σχολιασμού. Το επόμενο σχόλιο που δεν θα τηρεί τους κανόνες θα κοπεί. Ειδικά εαν συνεχίσεις να βρίζεις, όχι εμένα, εγώ τα ακούω βερεσε ... αλλά εαν συνεχίσεις να βρίζεις αυτούς που κυκλοφορούν σε αυτό το μπλογκ. Κατάλαβες ?\nΕσύ ο ίδιος συγκρίνεις τις πρακτικές του ΣΥΡΙΖΑ με την ΝΔ, δείχνοντάς μου πως αυτό που έκανε ο ΣΥΡΙΖΑ την Πέμπτη, το κάνει η ΝΔ την Παρασκευή. Εγώ συμφωνώ πως είναι ίδιοι, και στις πρακτικές τους, αλλά και στις πολιτικές τους.\nΓιώργος 24 Μαΐου 2014 - 12:37 π.μ.\nΗ χρήση ευρυγώνιου φακού φυσικά και είναι θεμιτή ακόμα και του υπερευρυγώνιου αν θες... όταν όμως υπάρχει ανάγκη για να χωρέσεις όλο τον κόσμο σε ένα κάδρο όπως εδώ http://www.902.gr/eidisi/neolaia-paideia/22771/programma-toy-39oy-festival-kne-odigiti#/0 και όχι για να πουλήσεις φούμαρα...\nείναι πολύ θλιβερό ότι παραδέχεσαι χωρίς κανένα προβληματισμό και καμία ανησυχία αλλά με απόλυτη φυσικότητα ότι το "προοδευτικό" σου πιστεύω χρησιμοποιεί τις ίδιες μεθόδους και πρακτικές με την Ν.Δ... πραγματικά έχετε πάει πολλά βήματα πίσω...


«Παραδίδονται» στην... Εφορία - Ειδήσεις - νέα - Το Βήμα Online\n«Παραδίδονται» στην… Εφορία\n«Κρυμμένα» από την Εφορία εισοδήματα 4,5 δισ. ευρώ έχουν αποκαλυφθεί μέχρι σήμερα από 1.500 και πλέον\nΠρόκειται κυρίως για φορολογουμένους που είχαν βγάλει χρήματα στο εξωτερικό τα χρόνια της κρίσης ή πολύ νωρίτερα και τα ονόματά τους αποκαλύφθηκαν μέσα από τις λίστες Λαγκάρντ ή Μπόργιανς, με τις καταθέσεις Ελλήνων στις ελβετικές τράπεζες.\nΣτα εργαλεία ελέγχου έχει προστεθεί και η λίστα… Στουρνάρα με όλους όσοι έστειλαν σε τράπεζες του εξωτερικού εμβάσματα άνω των 100.000 ευρώ την περίοδο 2009-2011.\nΗ σχετική ευεργετική ρύθμιση, στον βαθμό που τους απαλλάσσει από πρόστιμα και προσαυξήσεις, θα ισχύσει μέχρι την 30ή Σεπτεμβρίου και το υπουργείο Οικονομικών περιμένει ότι το ποσό των εισοδημάτων που θα δηλωθούν θα υπερβούν τα 10 δισ. ευρώ (θα διπλασιαστούν) καθώς όσο πλησιάζουμε στην εκπνοή της προθεσμίας και θα εντείνονται οι έλεγχοι, τόσο όσοι έχουν φυγαδεύσει χρήματα στο εξωτερικό θα… παραδίδονται.\nΑυτό αυτή την εξέλιξη το Δημόσιο έχει εισπράξει περίπου 500 εκατομμύρια ευρώ, εκ των οποίων 150 εκατ. τους τελευταίους μήνες.\nΤα χρήματα που εισπράττονται καταγράφονται στα «έσοδα παρελθόντων οικονομικών ετών», κωδικός στον οποίο εφέτος καταγράφεται υπέρβαση στόχου άνω των 100 εκατ. ευρώ και λόγω του ύψους τους αποτελούν «δημοσιονομικό μέγεθος».\nΦρένο στην προσπάθεια αποκάλυψης αδήλωτων εισοδημάτων μπήκε προσωρινά με την απόφαση του Συμβουλίου της Επικρατείας με την οποία διευκρινίστηκε ότι δεν επιτρέπεται με διάταξη η παράταση της παραγραφής φορολογικών υποθέσεων πέραν την πενταετίας, που ισχύει για όλες τις φορολογικές υποθέσεις.\nΣτη συνέχεια το υπουργείο Οικονομικών ανέθεσε στο Νομικό Συμβούλιο του Κράτους την ερμηνεία της. Με εργαλείο αυτή τη γνωμοδότηση το υπουργείο θέλει να διατηρήσει φορολογικά ανοιχτές τις υποθέσεις φοροδιαφυγής από τις λίστες που έχει στα χέρια του.\nΗ γνωμοδότηση, κατά τις πληροφορίες, θα αναφέρει ότι οι λίστες χαρακτηρίζονται ως «νέα στοιχεία» που αυτομάτως παρατείνουν την παραγραφή φορολογικών υποθέσεων από τα πέντε στα δέκα χρόνια.\nΤο δεύτερο στοιχείο είναι ότι ο χαρακτηρισμός των φορολογικών δηλώσεων ως «ανακριβών» κατόπιν ελέγχου δίνει αυτόματα παράταση της παραγραφής.\nΟπως είναι γνωστό, η λίστα Λαγκάρντ περιλαμβάνει στοιχεία για 2.062 έλληνες φορολογουμένους με καταθέσεις στην ελβετική τράπεζα HSBC. Η λίστα Μπόργιανς αφορά 10.588 περιπτώσεις Ελλήνων με καταθέσεις σε ελβετική τράπεζα. Η λίστα της Τράπεζας της Ελλάδος (λίστα Στουρνάρα όπως είναι γνωστή) με τα εμβάσματα εξωτερικού περιλαμβάνει πάνω από 25.000 περιπτώσεις Ελλήνων που έστειλαν σε τράπεζες του εξωτερικού εμβάσματα άνω των 100.000 ευρώ την περίοδο 2009-2011.\nΟπως σημειώνει η υφυπουργός Οικονομικών κυρία Κατερίνα Παπανάτσιου, οι έλεγχοι θα ενταθούν και όλοι πρέπει να γνωρίζουν ότι «η Εφορία τους γνωρίζει. Καλό είναι να… παραδοθούν». Ο νοών νοείτω…


Ο «Δύσκολος» και ο «Σπάνιος» | Andro\nΟ «Δύσκολος» και ο «Σπάνιος»\nΟ σκηνοθέτης Λάμπης Ζαρουτιάδης (ο «Δύσκολος») και ο ηθοποιός Άλκις Κούρκουλος (ο «Σπάνιος») αποκωδικοποιούν τα ευαίσθητα δεδομένα της φιλίας τους: από όταν γνωρίστηκαν στη σειρά «Λόγω Τιμής» έως σήμερα, που διασταυρώνουν τα ξίφη και... τα πιρούνια τους στο καφέ-μπαρ «Six».\nΆλκις: «Γνωριστήκαμε το 1996, στο ‘’Λόγω Τιμής’’, δεν γίναμε όμως κολλητοί από την πρώτη στιγμή». Λάμπης: «Τότε κάναμε παρέα με όλα τα παιδιά της σειράς. Με τον ‘’Σπάνιο’’ γίναμε καλοί φίλοι αργότερα».\nΟταν κάθεσαι να συζητήσεις με δύο άντρες φίλους κολλητούς, περιμένεις πως μάλλον η κουβέντα θα ξεστρατίσει σε μονοπάτια χαβαλέ, λίγο πιο «μάτσο». Με τον Λάμπη και τον Άλκι έγινε ακριβώς το αντίθετο: η συζήτηση «άνοιξε» και «βούτηξε» στα πιο βαθιά τους, στα πιο ουσιαστικά, σε κάποια που, όπως ισχυρίστηκαν, έλεγαν ο ένας στον άλλον για πρώτη φορά.\nΑνήκουμε στην ίδια γενιά, μεγαλώσαμε επαγγελματικά σε αντίστοιχο σύμπαν: εκείνοι δημιουργούσαν και συνεχώς ανέβαιναν σκαλοπάτια αποκτώντας καλές περγαμηνές, εγώ κατέγραφα όλο και περισσότερο τα κατορθώματα της ευρύτερης –εκείνης του «Λόγω Τιμής»– παρέας μέσα από συνεντεύξεις και ρεπορτάζ. Με τον αντίστοιχο τρόπο λοιπόν βιώσαμε και την κρίση: έτσι όπως καθόμαστε μεταξύ φαγητού και ποτού στο «Six», συνειδητοποιούμε ότι κανείς μας δεν έλειψε από το έργο «Η κρίση, η ανεργία, η πτώση και η άνοδος ξανά». Πέντε χρόνια άνεργος ο Λάμπης, με σοβαρά προβλήματα ο Άλκις όταν ανέλαβε παραγωγές στο θέατρο Κάππα. Και τώρα, όλα αλλιώς ξανά.\nΓνωρίζω καλά το συναίσθημα, από τον πόνο στην ευφορία και στη διαχείριση των πραγμάτων εκ νέου, με συστολή πάντα. Έχω απέναντί μου και δύο άντρες που θα μπορούσαν τις καλές εποχές να έχουν εκμεταλλευτεί πολλά και να το έχουν «λύσει». Όμως εδώ συνυπάρχουν η ακεραιότητα, μια βαθιά ταπεινότητα και ένα είδος ξεροκεφαλιάς μαζί. Ξεχωριστοί, ιδιαίτεροι, ευθείς μα και απρόβλεπτοι, δεν συμβιβάζονται όποιο κι αν είναι το κόστος. Και εργένηδες φυσικά.\nΒρισκόμαστε στο «Six», το καφέ-μπαρ του Λάμπη Ζαρουτιάδη στην οδό Ερμού 6. Μαζί με την Ντορίνα Σουκάκου, που είναι και ιδιοκτήτρια του χώρου, αποφάσισαν, μετά από προτροπή της αδελφής της, Μιρέλλας Παπαοικονόμου, να κάνουν αυτό το βήμα. «Ουσιαστικά, ιδέα της Μιρέλλας ήταν. Όταν έφυγε ο προηγούμενος ενοικιαστής της Ντορίνας και καθώς εγώ ήμουν άνεργος, με παίρνει ένα τηλέφωνο η Μιρέλλα και μου λέει “γιατί δεν τον ανοίγετε εσείς αυτόν τον χώρο;”. Και κάπως έτσι, εδώ και ενάμιση χρόνο, παλεύω με καφέδες, κις λορέν και DJs!», λέει ο Λάμπης.\nΛάμπης: «Γιατί λέω τον Άλκι ‘’Σπάνιο’’; Επειδή είναι σπάνιο είδος ανθρώπου, με σπάνια καρδιά. Και με αυτό εννοώ πολλά, που δεν εξηγούνται καν».Tweet\nTo «Six» έγινε σύντομα στέκι και όχι αδίκως: το φαγητό είναι εξαιρετικά προσεγμένο (με κορυφαία vera ιταλιάνικη πίτσα από Ναπολιτάνο chef), ο καφές επίσης, οι μουσικές ιδιαίτερες, ενώ οι βραδιές έχουν τη δική τους προσωπικότητα. Εδώ θα δεις συχνά τον Άλκι να παίζει μουσική, φίλους τους ηθοποιούς να γελούν και να μιλούν ασταμάτητα, αλλά και περαστικούς το μεσημέρι για take away καπουτσίνο και σαλάτα στο ποτήρι (κυριολεκτικά) και αρκετά… κοστούμια με γραβάτες το απόγευμα να κλείνουν σοβαρές συμφωνίες. Ο Λάμπης, και πάλι, πρέπει να μανατζάρει κόσμο, να υπολογίζει χρόνους και να δημιουργεί ατμόσφαιρα.\nΑυτή η «ατμόσφαιρα» είναι χαρακτηριστική και στις επί της οθόνης δουλειές του: «Λόγω Τιμής», «Φεύγα», «Η ζωή που δεν έζησα», «Όνειρο ήταν» και άλλες σειρές που έχουν καταγράψει με τον καλύτερο τρόπο ιστορίες της παρέας και έρωτες αληθινούς, με αδιέξοδα ή όχι. Και τώρα, μεταξύ τού να μαθαίνει τα μυστικά ενός καφέ και ενός μπαρ, ετοιμάζεται και πάλι να καταπιαστεί με το πάθος του, τη σκηνοθεσία –δεν λέει ούτε σε μένα τι ετοιμάζει.\nΤον Άλκι πάλι, τον πετυχαίνω στις πρόβες για την «Πρόβα Νυφικού». Ύστερα από μια μάχη ετών στο θέατρο Κάππα, σε μονοπάτια που δεν γνώριζε και στη χειρότερη περίοδο για τη χώρα, ισορροπεί ξανά και μάλιστα το παραδέχεται, ενώ γενικά δεν τον λες και τον πιο αισιόδοξο άνθρωπο του κόσμου. «Από το καλοκαίρι και μετά νιώθω, ειλικρινά, πολύ καλύτερα. Πιο ήρεμος, πιο δυνατός», μου λέει. Επιλεκτικές οι αποφάσεις του στην τηλεόραση, αρκετά τα ρίσκα του στο θέατρο και ξεχωριστή η παρουσία του στον κινηματογράφο: ο Άλκις αγαπάει τη δουλειά του αλλά ποτέ δεν δημιουργεί μεγάλο θέμα γύρω από αυτή. Αν πας στο καμαρίνι του ενθουσιασμένος μετά από μια παράσταση, θα χαμογελάσει ευγενικά, αλλά δεν θέλει να ακούσει πολλά κομπλιμέντα. Αν κάνει πρόβες, δεν θα αναλύσει εκτενώς το έργο και αν σου έχει εντυπωθεί στη μνήμη ο ρόλος του στην ταινία «Άντε γεια», θα κάνει ένα νεύμα συναινετικό. Οι περισσότεροι άνθρωποι μιλάμε για τον εαυτό μας την περισσότερη ώρα. Ο Άλκις είναι ακριβώς το αντίθετο: αναφέρεται σε αυτόν όσο λιγότερο γίνεται και ακούει προσεκτικά κάθε συνομιλητή του. Και τελικά, το κάπως απρόσιτο τού φαίνεσθαι σπάει σε χίλια κομμάτια όταν βρίσκεται μαζί με τους ανθρώπους που αγαπά.\n«Αυτό είναι κάτι που ο Λάμπης κάνει πάντα», λέει ο Άλκις. «Όποτε τολμήσω να παραγγείλω, θα φάει το φαΐ μου!»\nΣΚΗΝΗ ΠΡΩΤΗ: Ο Άλκις Κούρκουλος φτάνει στις εννιά το βράδυ στο «Six» πεινασμένος. Παραγγέλνει και πριν ακόμη πιάσει τις πένες στο πιρούνι του, ο Λάμπης Ζαρουτιάδης αρχίζει να τρώει από το φαγητό του. Κι ο Άλκις θυμώνει…\nΛάμπης: Θα σου παραγγείλω κι άλλο φαγητό. Πώς κάνεις έτσι!\nΆλκις: Δεν θέλω να μου παραγγείλεις εμένα, θέλω να σου παραγγείλεις εσένα! Λοιπόν (γυρίζει σε μένα), αυτό είναι κάτι που κάνει πάντα. Όποτε τολμήσω να παραγγείλω, θα φάει το φαΐ μου!\nΛάμπης: Εγώ δεν παραγγέλνω, γιατί ξέρω ότι θα παραγγείλει εκείνος, οπότε σκέφτομαι ότι θα φάμε μαζί.\nΆλκις: Όχι ότι θα φάμε μαζί, ότι θα φάει το φαγητό μου. Αν δεν βρισκόμασταν εδώ, θα ξεχνούσε να φάει.\nΣΚΗΝΗ ΔΕΥΤΕΡΗ: Τα πιάτα έχουν φύγει, η μουσική του «Six» χαμηλώνει, τα ποτά είναι μπροστά μας και οι τόνοι πέφτουν. «Πότε γνωριστήκατε;», ρωτάω.\nΆλκις: Το 1996, στο «Λόγω Τιμής».\nΛάμπης: Του έγινε η πρόταση και εκείνος συμφώνησε απευθείας. Το επισημαίνω, διότι δεν είναι εύκολος –δεν λέει «ναι» με τη μία, ειδικά στην τηλεόραση.\nΓίνατε φίλοι στα γυρίσματα;\nΆλκις: Κάναμε παρέα, αλλά δεν γίναμε και κολλητοί από την πρώτη στιγμή.\nΛάμπης: Ούτως ή άλλως τότε κάναμε παρέα με όλα τα παιδιά της σειράς. Με τον «Σπάνιο» (σ.σ.: εννοεί τον Άλκι) γίναμε καλοί φίλοι αργότερα.\nΓιατί τον λες «Σπάνιο»;\nΛάμπης: Γιατί είναι σπάνιο είδος ανθρώπου, με σπάνια καρδιά. Και με αυτό εννοώ πολλά, που δεν εξηγούνται καν.\nΆλκις: Εγώ δεν έχω κοντά μου πολλούς ανθρώπους όπως τον Λάμπη. Δεν θεωρώ πάντως ότι, γνωρίζοντας κάποιον, μπορείς να υπολογίσεις το αν θα γίνει δικός σου άνθρωπος. Προκύπτουν τα πράγματα και ποτέ δεν εκβιάζονται. Εμείς κάναμε παρέα και κάποια στιγμή γίναμε κολλητοί, χωρίς καν να το καταλάβουμε.\nΕσύ τι αναγνωρίζεις στον Λάμπη;\nΆλκις: Ε, αυτά που μου λέει, ότι είμαι σπάνιος και τέτοια… Χωρίς πλάκα τώρα, τον θεωρώ «αδελφό μου». Και τον αδελφό σου τον αγαπάς κυρίως με τα ελαττώματά του, που σου σπάνε και τα νεύρα. Αλλά έτσι είναι.\nΆλκις: «Στο ‘’Six’’ παίζω μουσική, γιατί μου αρέσει. Ο Λάμπης –το καταγγέλλω– μου πίνει το αίμα ως επιχειρηματίας».Tweet\nΤου λες όσα σκέφτεσαι ακόμη και αν είναι σκληρά;\nΆλκις: Ναι, όλα. Και εκείνος συνεχώς μου λέει ότι μουρμουράω, αλλά εγώ δεν το πιστεύω. Απλώς, είμαι ο μόνος που του τα λέει όλα στα ίσια.\nΛάμπης: Λίγη γκρίνια την έχει, για να πούμε την αλήθεια. Με μένα δηλαδή, είναι γκρινιάρης.\nΆλκις: Γιατί έχει αυτό το σκηνοθετικό ύφος, που δεν θέλει και να ακούει τα πάντα. Δεν φιλτράρω, πάντως, όσα θέλω να του πω. Ενδέχεται να μην του κάνω κουβέντα πάνω στην ένταση και να του μιλήσω την επόμενη ημέρα, αλλά θα το κάνω σίγουρα.\nΕσύ είσαι πιο εσωστρεφής από τον Άλκι;\nΛάμπης: Νομίζω πως ναι, αν και δεν το δείχνω.\nΆλκις: Η μεγάλη μας διαφορά είναι πως ο Λάμπης ζει τη στιγμή. Υγιέστατη αντιμετώπιση, αλλά μέχρις ενός σημείου. Είναι πιο παρορμητικός από μένα.\nΚι εσύ, Άλκι, δεν πήρες ρίσκο αναλαμβάνοντας το θέατρο Κάππα, ενώ θα μπορούσες να έχεις προχωρήσει εκ του ασφαλούς;\nΛάμπης: Και θα κουβαλούσε για πάντα στη ζωή του αυτό που δεν έκανε. Θα ήταν οδυνηρό για εκείνον. Ακόμη και αν οι συνέπειες ήταν αρκετά επώδυνες, χειρότερο για εκείνον θα ήταν να μην το έχει επιχειρήσει.\nΆλκις: Δυσκολεύτηκα με αυτή την ιστορία, αλλά η άποψή μου είναι ότι πρέπει να κάνεις αυτό που θέλεις, για να μην αναρωτιέσαι μετά μια ζωή τι θα γινόταν αν… Δεν σημαίνει ότι το κάνω πάντα, αλλά για ό,τι νιώθω πως αξίζει, προτιμώ να αναλάβω αυτό το κόστος. Τώρα, έχει «πάρει» το θέατρο ο Σπύρος Παπαδόπουλος κι εγώ δεν κάνω παραγωγές, οπότε έχω κάπως ησυχάσει.\nΆλκις: «Θυμάμαι όταν ζήτησα στον Λάμπη να μου σκηνοθετήσει μια σειρά και αρνήθηκε. Δεν είναι και ο πιο εύκολος άνθρωπος στον κόσμο… Του το λέω για πρώτη φορά, δεν του το κρατάω, αλλά το αναφέρω τώρα μιας και κάνουμε αυτή την ανασκόπηση».\nΘυμάστε ποιο ήταν το πρώτο γεγονός που σας ένωσε καθοριστικά;\nΛάμπης: Θυμάμαι ένα βράδυ μετά από ένα μπαρ στην Ερμού, την περίοδο των γυρισμάτων του «Λόγω Τιμής», όταν ακουμπισμένοι πάνω σε μια μηχανή διηγηθήκαμε ο ένας στον άλλον τις ζωές μας. Και αργότερα, σε μια πολύ δύσκολη στιγμή μου, όταν ένα μεσημέρι ήρθε στο σπίτι μου και έκανε αυτό που καταλάβαινε για μένα…\nΆλκις: Εγώ θυμάμαι και κάτι άλλο –ότι του ζήτησα να μου σκηνοθετήσει μια σειρά και μου αρνήθηκε. Δεν είναι και ο πιο εύκολος άνθρωπος στον κόσμο… Του το λέω για πρώτη φορά, δεν του το κρατάω και γενικώς δεν κρατάω πράγματα προς τα πίσω, αλλά το αναφέρω τώρα μιας και κάνουμε αυτή την ανασκόπηση.\nΌταν λες ότι ο Λάμπης είναι πολύ καλός σκηνοθέτης αλλά δύσκολος, πώς το εννοείς; Πού εστιάζεις αυτή τη δυσκολία;\nΆλκις: Είναι ολοκληρωτικός –και δεν το εννοώ αρνητικά, αφού οι σκηνοθέτες έτσι πρέπει να είναι. Απλώς είναι τελειομανής σε σημείο υπερβολής. Και μιλάμε για υπερβολές που σε κάνουν να λες «έλεος». Παρ’ όλα αυτά, δεν θυμάμαι ποτέ να έχω θέμα μαζί του.\nΛάμπης: Ξέρεις τι μου έκανε την πρώτη μέρα των γυρισμάτων στην Κεφαλλονιά για το «Λόγω Τιμής»; Τρώμε στο Φισκάρδο το μεσημέρι και έχουμε ordino σε ένα δίωρο, όταν μου λέει «πάμε μια βόλτα να σου ανεβάσω λίγο την αδρεναλίνη;» και με βάζει μέσα στο αυτοκίνητο και με πηγαίνει μέχρι την Άσο. Ε, τα είδα όλα! Είναι εξαιρετικός οδηγός, αλλά η σχέση του με την ταχύτητα είναι διαφορετική από τη δική μας.\nΆλκις: Μικρός έκανα κάποιες παλαβομάρες, αλλά όχι πια. Και γενικά είμαι προσεκτικός οδηγός –στοιχείο που ούτως ή άλλως αποκτάς όταν έχεις υπάρξει και οδηγός αγώνων. Ωστόσο, σίγουρα τα χρόνια σε ηρεμούν. Εκείνη τη στιγμή πάντως στην Κεφαλλονιά, του έστειλα το μήνυμα: πρόσεχε μαζί μας γιατί αλλιώς θα σε ξαναβάλω στο αυτοκίνητο και θα δεις τι θα πάθεις! Χωρίς αστεία τώρα, το «Λόγω Τιμής» ήταν μια πολύ δύσκολη δουλειά και μάλιστα η πρώτη προσωπική του –είχε βιογραφικό μεγάλο αλλά ως βοηθός. Για πρώτη δουλειά λοιπόν, ανέλαβε ένα μεγάλο καράβι και διότι είχε επενδύσει πολλά το κανάλι και γιατί έπρεπε να διαχειριστεί ένα πολυπληθές συνεργείο. Δούλευε 24 ώρες το 24ωρο.\nΕσύ, Λάμπη, πώς τον κρίνεις ως ηθοποιό;\nΛάμπης: Οι φιλίες χτίζονται με αμοιβαίο σεβασμό και αποδοχή. Είναι δυνατόν να μην εκτιμώ τις επαγγελματικές δυνατότητες του «αδελφού μου»; Ασε, που πιστεύω ότι τις εκτιμώ πολύ περισσότερο απ’ ό,τι ο ίδιος.\nΆλκις: «Θεωρώ τον Λάμπη ‘’αδελφό μου’’. Και τον αδελφό σου τον αγαπάς κυρίως με τα ελαττώματά του, που σου σπάνε και τα νεύρα». Λάμπης: «Πώς κρίνω τον Άλκι ως ηθοποιό; Είναι δυνατόν να μην εκτιμώ τις επαγγελματικές δυνατότητες του ‘’αδελφού μου’’; Άσε, που πιστεύω ότι τις εκτιμώ πολύ περισσότερο απ’ ό,τι ο ίδιος».\nΑφού λοιπόν το πιστεύεις αυτό, δεν θα έπρεπε εσύ να τον ωθείς να κάνει κι άλλα πράγματα; Γιατί η αλήθεια είναι ότι συχνά μοιάζει να «αφήνει» το ταλέντο του ανεκμετάλλευτο…\nΆλκις: Να πω πρώτος ότι ο Λάμπης, επειδή έχει και την άνεση, είναι εκείνος που με ωθεί να κάνω πράγματα. Μπορεί για γκόμενες π.χ. να συζητάμε σπανίως, για τα ουσιαστικά όμως θα με πιέσει.\nΛάμπης: Για να επιβιώνουν οι φιλίες πρέπει να υπάρχουν όρια. Σέβομαι τις επιλογές του και θα του πω μια κουβέντα όταν κρίνω ότι είναι σημαντικό. Όταν ο Άλκις περνάει φάσεις εσωστρέφειας, ξέρω ότι δεν έχει νόημα να τον πιέσω, όπως ξέρω ότι είναι θέμα χρόνου να βγει από τη φάση του. Και, τελικά, όταν κλείνεται, μόνο σε καλό τού βγαίνει. Ούτως ή άλλως, τώρα κρίνω πως είναι η στιγμή του. Δεν του το έχω πει καν, αλλά αυτή που έρχεται πιστεύω ότι είναι η δεκαετία του. Άλλωστε στα δύσκολα φαίνονται όσοι έχουν κάτι να πουν. Τώρα στην κρίση θα τα δούμε όλα πιο καθαρά και ατόφια.\nΆλκι, το νιώθεις αυτό;\nΆλκις: Η αλήθεια είναι ότι είμαι σε καλή φάση και νιώθω πολύ καλύτερα μετά το καλοκαίρι. Έχουμε πια όλοι πλήρη αντίληψη της νέας κατάστασης και δεν υπάρχουν πολλοί δρόμοι για να κινηθούμε.\nΛάμπης: Εγώ, πάντως, ούτε στις καλές εποχές έκανα υπερβολές. Δούλευα πάρα πολύ, με άγχος και όχι με τα περισσότερα μέσα πάντα. Δεν έχω συμμετάσχει σε αυτή την κατάσταση και δεν έχω ενοχές.\nΆλκις: Την αλαζονεία των προηγούμενων ετών ούτε εγώ την έχω βιώσει και ούτε έχω ενοχές για τη σημερινή κατάσταση. Για αυτό και συχνά νιώθω θυμό. Φαντάζεστε ότι οι ηθοποιοί έχουν απολαύσει όσα τα κανάλια από τις επαναλήψεις π.χ. των σίριαλ που γέμιζαν, και γεμίζουν ακόμη, ατέλειωτες ώρες τηλεθέασης; Στο όλο σύστημα, πάντα ριγμένοι είναι οι δημιουργοί. Ακούω επίσης ως μομφή ότι είναι πολλά τα θέατρα. Σε αυτή τη χώρα έχουμε καταντήσει να μεμφόμαστε τον πολιτισμό. Ας είναι όσα θέλουν λοιπόν! Έχουμε πολλούς ανθρώπους, και αξιόλογους μάλιστα, που θέλουν να εκφραστούν. Προφανώς μπορείς να βρεις και καλά και κακά έργα, αλλά κάθε χρόνο σίγουρα ανεβαίνουν αρκετές εξαιρετικές παραστάσεις. Ακόμη και σε περίοδο κρίσης, υπάρχουν άνθρωποι που δεν έχουν εγκαταλείψει αυτό το extreme sport της θεατρικής παραγωγής. Και, αντί να τους βγάλουμε το καπέλο, τους σχολιάζουμε από πάνω…\nΕδώ, στο «Six», πώς είναι η συνεργασία σας;\nΆλκις: Κατ’ αρχήν να ξεκαθαρίσω ότι εγώ δεν συνεργάζομαι με το μαγαζί. Παίζω μουσική, γιατί μου αρέσει. Ο Λάμπης λοιπόν, –το καταγγέλλω– μου πίνει το αίμα ως επιχειρηματίας: Είπαμε να βάζω μερικά τραγούδια και έχει καταντήσει να πρέπει να είμαι πάνω από την κονσόλα μέχρι το κλείσιμο και να ακούω και παρατηρήσεις!


Πέμπτη, 12 Οκτωβρίου 2017 05:57\nΚλιμάκιο μελετητών συνοδευόμενο από τον Δήμαρχο Δωδώνης Χρήστο Ντακαλέτση πραγματοποίησε σήμερα αυτοψία σε κομβικά σημεία του λεκανοπεδίου προκειμένου να καταγραφούν τα προβλήματα που έχουν ανακύψει από την διέλευση της Ιόνιας Οδού. Η αυτοψία επικεντρώθηκε στο τμήμα από Κρυφοβό μέχρι Επισκοπικό και στην περιοχή του Τερόβου. Η επίσκεψη του κλιμακίου έγινε σε συνέχεια της συνάντησης που είχε προ ημερών ο Δήμαρχος Χρήστος Ντακαλέτσης με τον Γενικό Γραμματέα του Υπουργείου Υποδομών Γιώργο Δέδε. Στη συνάντηση είχαν συζητηθεί εκτενώς τα προβλήματα από τα πλημμυρικά φαινόμενα, τα οποία επιτείνονται από την διέλευση της Ιόνιας Οδού. Η ανταπόκριση του Υπουργείου ήταν άμεση και σήμερα το…\nΔευτέρα, 02 Οκτωβρίου 2017 09:23\nΣτο Αστυνομικό Τμήμα Δωδώνης ο Αρχηγός της ΕΛΑΣ\nΤο Αστυνομικό Τμήμα Δωδώνης, που έχει έδρα στην Τύρια, επισκέφθηκε σήμερα ο Αρχηγός της Ελληνικής Αστυνομίας Κωνσταντίνος Τσουβάλας συνοδευόμενος από τον Γενικό Αστυνομικό Διευθυντή Ηπείρου Κωνσταντίνο Σκούμα και τον Αστυνομικό Διευθυντή Ιωαννίνων Ιωάννη Βασιλάκο. Το Αστυνομικό Τμήμα Δωδώνης, ιδρύθηκε στο πλαίσιο αναδιάρθρωσης των υπηρεσιών της ΕΛΑΣ και φιλοξενείται σε κτίριο που παραχώρησε ο Δήμος. Η λειτουργία του για την περιοχή είναι ιδιαίτερα σημαντική και τα πρώτα αποτελέσματα κρίνονται ικανοποιητικά καθώς ενισχύεται το αίσθημα ασφάλειας των κατοίκων, όπως είπε ο Δήμαρχος Δωδώνης Χρήστος Ντακαλέτσης υποδεχόμενος τον Αρχηγό της ΕΛΑΣ. Ο κ. Τσουβάλας χαρακτήρισε υποδειγματικές για ολόκληρη την χώρα τις συνθήκες λειτουργίας…\nΤρίτη, 26 Σεπτεμβρίου 2017 04:57\n"Παράθυρο" στην ανασυγκρότηση της υπαίθρου και την ενίσχυση του πρωτογενούς τομέα αποτελεί η αξιοποίηση των κονδυλίων του προγράμματος Αγροτικής Ανάπτυξης. Με τη νέα πρόσκληση για την ενίσχυση των νέων αγροτών, που ετοιμάζει η Περιφέρεια Ηπείρου, σκοπός είναι να ενισχυθούν στην περιοχή 500 παραγωγοί και κτηνοτρόφοι που θέλουν να επενδύσουν στον πρωτογενή τομέα. Οι λεπτομέρειες του προγράμματος αναλύθηκαν στην ημερίδα που έγινε σήμερα στο Δημαρχείο Δωδώνης και είχε ως κεντρικό θέμα "Νέοι Αγρότες- Υποδομές στα ορεινά βοσκοτόπια". Η ημερίδα έγινε από την Περιφέρεια Ηπείρου και την Ένωση Μετακινούμενων Κτηνοτρόφων σε συνεργασία με τον Δήμο Δωδώνης, στο πλαίσιο της εκστρατείας ενημέρωσης για…\nΠαρασκευή, 22 Σεπτεμβρίου 2017 08:40\nΗμερίδα με θέμα "Νέοι Αγρότες- Υποδομές στα ορεινά βοσκοτόπια" οργανώνουν την ερχόμενη Δευτέρα η Περιφέρεια Ηπείρου και η Ένωση Μετακινούμενων Κτηνοτρόφων σε συνεργασία με τον Δήμο Δωδώνης. Η ημερίδα θα πραγματοποιηθεί στις 11:30 το πρωί στην αίθουσα του Δημοτικού Συμβουλίου (κεντρικό Δημαρχείο), στην Αγία Κυριακή. Ομιλητές θα είναι ο Περιφερειάρχης Ηπείρου Αλέκος Καχριμάνης με θέμα "Προτάσεις για την ορεινή κτηνοτροφία", ο Αναπληρωτής Προιστάμενος της Διεύθυνσης Αγροτικής Οικονομίας Θωμάς Αλεξίου με θέμα "Δεύτερη πρόσκληση- εγκατάσταση νέων γεωργών και πρόγραμμα αγροτικής ανάπτυξης 2014-2020" και η Προισταμένη της Περιφερειακής Διεύθυνσης του ΟΠΕΚΕΠΕ Ηπείρου- Δυτικής Μακεδονίας Χαριτίνη Παπαθανασίου με θέμα "Βοσκοτόπια και επιλεξιμότητα".\nΤο πιο θερμό χειροκρότημα των εκατοντάδων θεατών απέσπασε η ορχήστρα "Magna Grecia" ολοκληρώνοντας την συναυλία σε συνεργασία με το Ωδείο Τσακάλωφ, στο Στάδιο του Αρχαιολογικού χώρου Δωδώνης. Ήταν μία Συναυλία για την Ειρήνη, που έφερε στον ίδιο χώρο Ιταλούς, Αλβανούς, Έλληνες και πρόσφυγες από την Συρία που φιλοξενούνται στα Ιωάννινα. Την εκδήλωση διοργάνωσαν ο Δήμος Δωδώνης και το Πνευματικό του Κέντρο σε συνεργασία με τον Δήμο Φίερι και το Διεθνές Φεστιβάλ Απολλωνίας. Ο Δήμαρχος Δωδώνης Χρήστος Ντακαλέτσης ευχαρίστησε την Περιφέρεια Απουλίας της Ιταλίας και τον Δήμο Φίερι για την συμβολή τους στην διοργάνωση, όπως και την Ύπατη Αρμοστεία που με…\nΠαρασκευή, 15 Σεπτεμβρίου 2017 05:20\nΣυνάντηση με τον Υπουργό Εσωτερικών και τον Γ.Γ. Υποδομών\nΔύο σημαντικές συναντήσεις είχε στην Αθήνα ο Δήμαρχος Δωδώνης Χρήστος Ντακαλέτσης, με στόχο την προώθηση ζητημάτων του Δήμου και την επίλυση σοβαρών προβλημάτων. Η πρώτη συνάντηση έγινε στο Υπουργείο Εσωτερικών με τον Υπουργό Παναγιώτη Σκουρλέτη. Τα θέματα που κυριάρχησαν ήταν η οικονομική ενίσχυση του Δήμου για την υλοποίηση έργων αποκατάστασης ζημιών από θεομηνίες, καθώς και έργων υποδομής για την αντιμετώπιση της λειψυδρίας. Ο Υπουργός ενημερώθηκε διεξοδικά για το μέγεθος των ζημιών που άφησαν στην περιοχή τα έντονα καιρικά φαινόμενα των προηγούμενων ετών, θέμα για το οποίο ο Δήμος έχει απευθύνει αναλυτικά υπομνήματα κατά το παρελθόν για τα προβλήματα αυτά που…\nΣελίδα 54 από 84